Sami banky hlásia, že tak ako je to teraz, sa to nedá sprevádzkovať (pozn.: transakčná daň).

Slovenská banková asociácia a Národná banka Slovenka upozorňujú na komplikácie súvisiace so zavedením transakčnej dane v súčasnej podobe. Medzi výzvy patrí nedostatočne pripravená legislatíva, vysoké náklady na úpravu systémov a riziko negatívnych dopadov na klientov bánk aj na ekonomiku. Slovenská banková asociácia uvádza, že implementačná doba je pre väčšinu bánk nedostatočná. Pôvodné znenie zákona sa už menilo novelizáciou z 28. novembra 2024. Výrok hodnotíme ako pravdivý.

Slovenská banková asociácia (SBA) v stanovisku k návrhu dane z finančných transakcií vyjadruje vážne obavy týkajúce sa jej zavedenia. Upozorňuje, že príprava návrhu bola sprevádzaná absenciou odbornej diskusie a štúdií dopadov na slovenskú ekonomiku. SBA upozorňuje na to, že implementácia legislatívy si vyžiada rozsiahle investície do informačných systémov a procesov, pričom „polročná implementačná doba (od schválenia zákona) je s ohľadom na komplexnosť problematiky pre väčšinu bánk nedostatočná.“ Táto neprimeraná záťaž môže navyše podľa SBA zvýšiť náklady pre klientov.

Ďalším rizikom je podľa SBA dopad na správanie klientov. Daň motivuje k zvýšenej preferencii hotovosti na úkor bezhotovostných transakcií, čo môže podporiť rozvoj šedej ekonomiky a zvýšiť riziko daňových únikov. Tiež sa predpokladá, že presun časti transakcií mimo finančný sektor zníži očakávaný výnos dane a zvýši tlak na jej sadzbu či rozšírenie základu.

Podľa Vladimíra Dvořáčka, výkonného riaditeľa úseku dohľadu a finančnej stability Národnej banky Slovenska (NBS), sa transakčná daň v bankovom sektore jednoznačne prejaví nárastom prevádzkových nákladov. Dôvodom je fakt, že banky budú miestom, odkiaľ sa transakčná daň bude odvádzať. Takisto sa im zvýšia jednorazové náklady na úpravu IT systémov.

Európska centrálna banka (ECB) varuje , že zvýšenie ceny nákladov môže mať za následok zvýšenie ceny a oslabenie dopytu po platobných službách na Slovensku a odklonenie finančných aktivít do iných štátov.

V prípade, že začnú svoju daňovú povinnosť optimalizovať podniky, môže mať nová daň dosah aj na pokles likvidity bánk, pretože hrozí hromadný výber vkladov v bankách. Konsolidačný balíček tak môže ovplyvniť schopnosť firiem splácať ich dlhy. Podľa NBS to však banky dokážu ustáť. „Banky majú silné predpoklady zvládnuť v ďalšom období nové výzvy a byť pritom schopné plynulo financovať ekonomiku,“ uvádza NBS ( .pdf , str. 51).

Dvořáček dodáva, že momentálna situácia v likvidite bánk je priaznivá, pričom dosahujú až 200 percentnú krátkodobú likviditu. To znamená, že ani po zavedení dane by banky nemali začať obmedzovať úverovanie. Podľa NBS dokážu banky zabezpečiť úverovanie ekonomiky aj na 20 mesiacov dopredu.

V rámci konsolidačného balíčka sa však bankám zvýši aj daňovo-odvodové zaťaženie. Správa NBS o finančnej stabilite uvádza, že už teraz je daňovo-odvodové zaťaženie vysoké a banky majú aj kvôli nemu menšie čisté zisky ako minulý rok ( .pdf , str. 47). Zároveň platí, že NBS ani v prípade konsolidačného balíka neočakáva významný vplyv na ziskovosť bánk ( .pdf , str. 48).

Podľa ministerstva financií nebude mať zavedenie novej dane zásadný vplyv na financovanie bánk a bankový sektor zasiahne rovnako, ako ďalšie podnikateľské subjekty. ECB vo svojej hodnotiacej správe však vyzýva slovenské orgány, aby zvážili oslobodenie NBS od dane, keďže uplatnenie dane na finančné operácie NBS by ovplyvnilo aj menovú politiku ECB. Podľa ECB nová daň môže tiež obmedziť prístup k hotovosti na Slovensku, čo oslabuje účinnosť postavenia eurobankoviek.

28. novembra 2024 bol prijatý pozmeňovací návrh , ktorým sa novelizoval zákon o transakčnej dani. Okrem doplnenia výnimiek, na ktoré sa transakčná daň vzťahovať nebude, obsahoval implementačné upresnenia, ktoré riešili problémy predchádzajúcej legislatívy.

stanovisku SBA prejaví zvýšia varuje dosah firiem .pdf dosahujú dokážu zvýši .pdf .pdf zavedenie vyzýva obmedziť prijatý návrh


Takže hovoríme o tom, že nakoniec žiadne pokuty, no ochotníci napríklad, tí, ktorí občania Slovenskej republiky založili ochotnícke divadlo a sú maďarskej národnosti, mali dostať pokutu. Nakoniec ju nedostali.

Maďarské ochotnícke divadlo Új Hajtás z Klasova niekto udal za leták k jednej z ich hier. Ministerstvo kultúry si preto divadelníkov predvolalo na neverejné rokovanie. V apríli nakoniec ministerstvo uviedlo , že zákon o štátnom jazyku neobmedzuje právo divadelných ochotníkov z obce Klasov publikovať svoje tlačoviny v maďarskom jazyku a pokuta nebola udelená.

predvolalo uviedlo


Sputnik sa riešil koncom januára a vo februári, a všetky vakcíny sa objednávali vlastne koncom minulého roka, my sme mali, pred Vianocami sme mali objednaných 10 000 000 vakcín, takže tam alebo myslím, že ešte tam sa potom doobjednávalo nejakých ďalších 5, čiže 15 miliónov vakcín sme mali v polovičke januára objednaných

Hospodárske noviny informovali o snahe exministra zdravotníctva Mareka Krajčího zaobstarať vakcínu Sputnik V začiatkom februára 2021. Ministerstvo zdravotníctva SR uvádza v Národnej stratégii očkovania z decembra 2020, že Slovensko malo v tom čase nakontrahovaných bezmála 9,5 mil. vakcín schválených európskou agentúrou EMA, pričom kľúč európskej komisie umožňoval objednanie 17,4 mil. vakcín. ( .pdf , s. 6) Expremiér Igor Matovič oznámil 20. januára 2021, že Slovensko dodatočne objednalo 4 mil. vakcín . Spolu malo teda Slovensko k polovici februára objednaných 13,5 milióna vakcín. Napriek priznanej nepresnosti („nejakých”) hodnotíme tvrdenie Eduarda Hegera pre priveľkú odchýlku ako už nepravdivé.

informovali
.pdf
4 mil.
vakcín


Vyčlenili sme naozaj obrovské množstvo (na zamestnanie dlhodobo nezamestnaných, pozn.), niekoľko 100 tisíc nezamestnaných.

Prvá časť výroku o vyčlenení zdrojov je pravdivá. V Národnom programe reforiem Slovenskej republiky 2012 (.pdf, s.22) sa uvádza: " Dlhodobú nezamestnanosť budeme riešiť nástrojmi aktívnej politiky trhu práce, najmä zvýšením ich účinnosti u niektorých špecifických cieľových skupín a adresnými projektmi podporujúcimi vznik pracovných miest pre túto znevýhodnenú skupinu uchádzačov o zamestnanie."

reforiem
schválila
Operačného programu
počet nezamestnaných


Mal to môj kamarát. Preto som sa rozhodol, že pokúsim sa to nejakým spôsobom sprostredkovať, aby to dostala SAS, ktorej som úprimne veril, že to s bojom proti korupcii myslí vážne. Oni to dostali, no a ostatné poznáte.

Informácia, podľa ktorej sa spis Gorila dostal k SaS práve prostredníctvom Pavla Pavlíka pred voľbami v roku 2010 priniesol denník SME 2.2.2012. S týmto tvrdením súhlasia aj predstavitelia SaS Richard Sulík a Juraj Miškov.

denník


Keď si zoberieme prípad Bašternák, tak tých 12 miliónov v cashi sa odohralo po voľbách v roku 2012 a nástupu vlády Róberta Fica a Róberta Kaliňáka. Bola tam ta vratka neoprávnená roku 2012. V roku 2013 aj začala polícia vyšetrovanie, na konci roku 2013 Ladislav Bašternák za smiešnu cenu posúva podiel vo firme B.A.Haus s obrovským majetkom, s obrovským majetkom, deväť lukratívnych bytov, jeden rodinný dom. Ladislav, posúva ho Róbertovi Kaliňákovi ako ministrovi vnútra. Vyšetruje to doteraz polícia a čo sa robí v roku 2014, polícia zastavuje vyšetrovanie. Vyšetrovanie bolo obnovené až v roku 2016 na nátlak opozície a tlak médií.

Podľa medializovaných informácií bol sled udalostí v tzv. kauze Bašternák presne v poradí, aké vo svojom výroku uvádza Jozef Rajtár. Diskutabilné je len tvrdenie o "smiešnej sume," za ktorú Robert Kaliňák kúpil podiel vo firme B.A. Haus, pričom táto predstavovala podľa médií 430 000 eur. Takisto nie je jasné, či spomínaná firma vlastní práve deväť luxusných bytov a jeden rodinný dom. Vzhľadom k skutočnosti, že médiá však zároveň informovali o tom, že vyššie uvedená investovaná suma sa Kaliňákovi môže niekoľkonásobne vrátiť, hodnotíme tento výrok ako pravdivý.

informácií článku kúpil vlastní začala


Poslanec SDKÚ navrhne Trnku (na generálneho prokurátora, pozn.)…

Počas Radičovej vlády, poslanec za SDKÚ-DS Stanislav Janiš navrhol a podporil na post generálneho prokurátora Dobroslava Trnku. Trnka bol generálnym prokurátorom v obodobí 2004-2011. Následne, kvôli právnym obštrukciám súperil Trnka proti kandidátovi na generálneho prokurátora - Jozefovi Čentéšovi. Kandidát nebol vymenovaný a funkciu prevzal v roku 2011 JUDr. Ladislav Tichý, 1. námestník generálneho prokurátora (zastupujúci šéf Generálnej prokuratúry SR. V roku 2013 bol prezidentom vymenovaný GP Jaromír Čižnár. Výrok hodnotíme ako pravdivý.

Janiš Kandidát


My sme celé mesiace hovorili, že navýšenie dočasného eurovalu nepodporíme.

Je pravdou, že predstavitelia SaS niekoľko mesiacov avizovali, že navýšenie eurovalu nepodporia. Takto sa jej predstavitelia vyjadrovali už v máji roku 2011 pre denník SME. Rovnaká rétorika pokračovala aj v auguste toho istého roku. V októbri bolo hlasovanie o navýšení eurovalu spojené s vyslovením dôvery vláde I. Radičovej. Na tomto hlasovaní vláda I. Radičovej padla . Išlo teda o takmer päť mesačné deklarovanie SaS nepodpori navýšenia eurovalu. Dátum zverejnenia analýzy: 18.03.2013 Naspäť Nahlásiť chybu

vyjadrovali rétorika padla


Ten (poslanec Štefanov, pozn.) pôjde na zbavenie imunity za nástenkový tender. To nie je môj podnet, to je podnet špeciálneho prokurátora, pán poslanec.

Podnet na zbavenie imunity prišiel od vyšetrovateľa na špeciálnu prokuratúru, pričom rozhodnúť, ako ďalej (Teda či požiadať o zbavenie imunity alebo nie), má Úrad špeciálnej prokuratúry. Lipšic si síce pomýlil aktérov, podstata ale ostáva rovnaká- s podaním nemá minister nič spoločné.

Podnet na zbavenie


Jej (strany OKS, pozn.) politické programy boli hodnotené ako ekonomicky najlepšie a najliberálnejšie.

Podľa INESS bol v roku 2006 bol program vyhodnotený ako najviac protrhovo orientovaný, pričom však nebola hodnotená kvalita programu. V roku 2002 bol program OKS vyhodnotený IVO ako vôbec najlepší. Osuský použil prijateľnú politickú skratku, výrok preto hodnotíme ako pravdivý. OKS išla do volieb samostatne v rokoch 2002 a 2006. V roku 2012 Osuský kandidoval na kandidátke SaS. V roku 2010 kandidovali členovia OKS na kandidátke Most-Híd (kandidátna listina č. 18). Pre overenie tohto výroku budeme preto posudzovať volebné programy OKS z rokov 2002 a 2006, keď išli do volieb samostatne. Výrok je hodnotený pravdivo a to na základe výsledkov správy vydanej INESS. INESS hodnotil v roku 2006 volebný program OKS na rok 2006. OKS dosiahla najviac bodov v oblasti ekonomika ako protrhovo orientovaný programom. "Podľa ekonomických programov je najviac protrhovo orientovanou stranou OKS." OKS mala v roku 2006 najviac protrhový program zo všetkých strán aj v oblasti zdravotníctvo, školstvo a sociálny systém. INESS nehovoril o kvalite tj. najlepší alebo najhorší program, ale akési odstupňovanie programu od ľavicových programov - kontroly štátu až po liberálne a protrhové programy. Volebný program strany OKS z roku 2002 bol Inštitútom pre verejné otázky(IVO) ohodnotený ako najkvalitnejší a najlepšie spracovaný volebný program. I. Radičová v roku uviedla , že Z hľadiska prepracovanosti mala vo volebnom programe najlepšie podchytenú sociálnu oblasť OKS. Bližšie informácie o hodnotení Demagog.SK nezistil. V hodnotení F.A. Hayeka v roku 2002 sa strana OKS neobjavila Dátum zverejnenia analýzy: 20.01.2014 Naspäť Nahlásiť chybu

OKS 2010 správy INESS 2006 bol uviedla hodnotení


Stále nám vychádza, že vlastne jeden človek v priemere odovzdá ďalšiemu 1,6 človeku ten vírus. Podľa tých prepočtov matematikov a teda ľudí z toho Inštitútu zdravotnej politiky. Kým je toto číslo väčšie ako 1 znamená, že vlastne stále sa ten vírus množí.

V poradí druhý model šírenia koronavírusu predstavili analytici Inštitútu zdravotnej politiky (IZP) 29. marca 2020. Priznávajú v ňom, že nevedia presne určiť reprodukčnú silu vírusu. Pracujú však s priemernou hodnotou šírenia vírusu (R0) „na úrovni 1.65 pri odhadovanom reálnom scenári berúc do úvahy opatrenia ohlásené 27.3.2020.” Tzv. index nákazlivosti (R0) „reprezentuje priemerný počet ľudí, ktorí sú nakazení jednou infikovanou osobou v infikovateľnej populácii.” Ak je hodnota indexu nákazlivosti vyššia ako 1, nákaza má tendenciu šíriť sa v populácii. Ak je nižšia ako 1, nákaza ustupuje . Tvrdenie Igora Matoviča preto hodnotíme ako pravdivé.

predstavili nevedia index ustupuje


Nebola to úplne štandardná situácia, to je pravda. Ale zase bola to situácia, ktorú poznáme aj z Maďarska, Poľska v priebehu posledných 15, 20 rokov, dokonca opakovane. (Premiér nie je zároveň predsedom jednej z koaličných strán, pozn. )

Situácia, že by sa po voľbách stal predsedom vlády ten kto nie je súčasne aj predsedom nejakej z koaličných strán, skutočne nastala v Poľsku a to dvakrát. V Maďarsku takáto situácia podľa našich zistení nenastala. Poľsko. Uvádzame predsedov vlády, ktorý v tom čase neboli predsedovia žiadnej koaličnej strany. Táto situácia nastala v dvoch prípadoch (neberieme do úvahy situácie, ktoré nastali v prípadoch rekonštrukcie vlády): 1997 - 2001: - Jerzy Buzek sa od októbra 1997 do októbra 2001 sa stal predsedom vlády. Bol jedným z členov expertov podieľajúci sa na strane Volebnej Aliancie Solidarity a spoluautor jeho ekonomického programu. V tom čase nebol jej predsedom. 2005 - 2007: - Kazimierz Marcinkiewicz sa stal predsedom vlády v októbri 2005 a bol premiérom do júla 2006, potom ho nahradil Jarosław Kaczyński predseda strany Právo a Spravodlivosť. V čase, keď bol Kazimierz Marcinkiewicz predsedom vlády nebol predsedom strany Právo a Spravodlivosť. Len na doplnenie. Premiéri, ktorí nahradili iných predsedov vlády počas jedného funkčného obdobia vlády. 1991 - 1993: - Jan Olszewski sa stal v decembri 1991 do júna 1992 predsedom vlády , v tom čase nebol predsedom žiadnej parlamentnej strany. Až v roku 1995 založil vlastnú politickú stranu. - Hanna Suchocka sa stala v júli 1992 do mája 1993 predsedkyňou vlády . Od roku 1990 bola členom Demokratickej Únie (DU) a neskôr Únie Slobody (UW), nie však predsedkyňou. 1993 - 1997: - Józef Oleksy od marca 1995 do januára 1996 bol predsedom vlády . V tom čase bol členom Sociálnej Demokracie Republiky Poľska (SdRP) ale až od roku 1996 ja predseda strany. 2001 - 2005: - Marek Belka nahradil Leszeka Millera vo funkcie predsedu vlády. Bol predsedom vlády od mája 2004 do októbra 2005. Bol jedným zo zakladateľov Demokratickej strany, nie však jej lídrom. V tom čase nebol predsedom Demokratickej strany. Maďarsko Opäť len na doplnenie, keď došlo k rekonštrukcii. 2002 - 2006 29. septembra 2004 nahradil na pozícii predsedu vlády Ferenc Gyurcsány Pétera Megyessyho. Presedom MSZP bol Lászlo Kovács. 2006 - 2010 po voľbách sa stal premiérom opäť Gyurcsány. Predsedom maťerskej MSZP sa stal až v roku 2008. Gordon Bajnai (člen Maďarskej Socialistickej strany MSZP) sa stal predsedom vlády keď nahradil Ferenca Gyurcsányho (predsedu MSZP). ( SITA , 30. marca 2009) Ivan Mikloš správne uvádza príklad Poľska ako krajiny kde priemér zastával svoju pozíciu bez toho aby bol zároveň predsedom jednej z koaličných strán. Rovnaká situácia nastala v Maďarsku v prípade Ferenca Guyrcsányho vo volebnom období 2002 - 2006 a 2006 - 2010. Pôvodne sme výrok hodnotili ako zavádzanie keď sme našou chybou neidentifikovali prípad Gyurcsányho. Ivanovi Miklošovi sa ospravedlňujeme. Dátum zverejnenia analýzy: 17.10.2011 Naspäť Nahlásiť chybu

Jerzy Buzek
Kazimierz Marcinkiewicz
Jan Olszewski
Hanna Suchocka
Józef Oleksy
Marek Belka
29. septembra 2004
Presedom MSZP
Predsedom
SITA


...tiež sme iniciovali, podpísali sme sa pod návrh na Ústavný súd, aby to bolo prehodnotené (Protiextrémistický zákon pozn.)

Pred Vianocami roku 2016 bola na Ústavný súd podaný návrh na preskúmanie niektorých ustanovení "protiextrémistického zákona " Lucie Žitnanskej. Návrh podali spoločne 30 poslanci z poslaneckých klub OĽaNO a SaS. Zastupoval ich právnici Daniel Lipšič a Peter Kubina. Výrok hodnotíme ako pravdivý.

zákona podali považujú kritizoval Názor tu


Tá istá štúdia hovorí, že prvá vlna pandémie, ktorú nastavoval ešte bývalý premiér Peter Pellegrini, tá bola jediná zvládnutá, jediná. Potom prišla druhá vlna, z ktorej prišiel pán Matovič s tou svojou atómovou zbraňou, on to sám nazval atómová zbraň a zdá sa, že tá atómová zbraň teda zabíjala, pretože na začiatku druhej vlny bolo úmrtí 215 a na konci druhej vlny už 12 000 podľa tej štúdie a potom samozrejme došlo k zlyhaniu aj v tretej vlne.

Výrok hodnotíme ako zavádzajúci. Podľa uvedenej štúdie síce došlo k viacerým zlyhaniam, ktoré počas druhej aj tretej vlny pandémie pravdepodobne zapríčinili vysoké počty úmrtí, Matovičovo celoplošné testovanie je však len jedným z mnohých faktorov, ktoré prispeli k nezvládnutiu situácie. Uvedená štúdia nespája celoplošné testovanie a vysoké počty úmrtí ako príčinu a dôsledok.

Poslanec Tomáš spomína štúdiu “Nadúmrtnosť na COVID-19 v kontexte rozhodnutí zdravotnej politiky” od slovensko-českej poradenskej firmy Pažitný & Kandilaki Healthcare consulting, ktorá bola vydaná v decembri 2022. Tá analyzovala možné dopady rôznych politík na zvýšenú úmrtnosť v rokoch 2020-2022 a dospela k záveru, že prvá vlna bola skutočne najlepšie zvládnutá, keďže opatrenia prišli včas a obyvateľstvo ich ešte dodržiavalo.

Poslanec Tomáš má pravdu v tom, že štúdia považuje ďalšie dve vlny za nezvládnuté (. pdf , s. 94). Druhú vlnu, na konci ktorej sa počet úmrtí vyšplhal takmer k 12 000, štúdia komentuje nasledovne: “druhá vlna sa spája s vyčkávaním, politickou nejednotou, veľmi slabým krízovým manažmentom premiéra Matoviča, stratou dôvery ľudí v opatrenia a zlou komunikáciou” (. pdf , s. 21).

Štúdia identifikuje až 8 rôznych faktorov, ktoré stáli za neúspechom pri zvládnutí druhej a tretej vlny. Patrí medzi ne zanedbanie prípravy, nevhodná komunikácia zo strany vlády, či nefunknčné trasovanie (. pdf , str. 14). Spomínaná “atómová zbraň” - celoplošné testovanie - je len jednou z nich, nemôžeme ju považovať za hlavný či jediný dôvod vysokého počtu úmrtí. Z kontextu štúdie skôr vyplýva, že efektívnejšie testovanie mohlo dopomôcť k záchrane životov, nehovorí však, že by menej efektívne celoplošné testovanie zabíjalo ľudí ( pdf , s. 14).

Vyjadrenie Erika Tomáša z 23. 1. 2023:

Štúdia jasne hovorí, že prvá vlna bola zvládnutá a je dohľadateľné, že opatrenia nastavil Pellegrini. A tiež štúdia hovorí, že druhá a tretia vlna boli nezvládnuté. Ja v tomto výroku explicitne nehovorím, že plošné testovanie je jediným problémom.

štúdiu pdf pdf pdf pdf


Tí ľudia kandidovali v parlamentných voľbách, to je mimochodom dôkaz o tom prepojení na politiku. Každý jeden z nich bol zvolený politickou stranou, ale ja im to nevytýkam. Taký bol systém.

Ako napísala SITA v auguste: Parlamentný výbor pre nezlučiteľnosť funkcií dnes začal prešetrovať podnet Aliancie Fair-play, podľa ktorej traja členovia Rozhlasovej rady Slovenského rozhlasu porušili zákon , keď sa vo voľbách snažili dostať do Národnej rady SR. Stanislav Háber a Alexander Koreň kandidovali za ĽS-HZDS, ktorá sa do parlamentu nedostala, Eva Jaššová sa neúspešne snažila presadiť na kandidátke SNS.

napísala SITA
Slovenského


Naozaj ide o profesie, s ktorými sme nemali nikdy problém. Teraz zamestnávatelia signalizovali, že je veľký problém nájsť zváračov. Vozíme naozaj ľudí z Rumunska a z iných krajín a pracujú tu.

Niektoré profesie sú skutočne na slovenskom pracovnom trhu vyhľadávané viac než iné, vrátane zváračov. Rumuni zase patria medzi najvačšie skupiny cudzincov, ktoré u nás pracujú. Nie je však správne tvrdiť,že sa jedná o novú situáciu - nedostatok zváračov na Slovensku existuje už minimálne sedem rokov. Výrok ministra z tohto dôvodu hodnotíme ako zavádzajúci.

informácie údaje zozname informácie SITA


Ten istý Ústavný súd, keď pred pár mesiacmi rozhodol o zisku zdravotných poisťovní, vtedy koalícia jásala. A vtedy rozhodnutie vítali.

25.januára rozhodol Ústavný súd SR (ÚS SR) o nesúlade zákona, ktorý zakazoval zdravotným poisťovniam zisk, s Ústavou. Koaliční politici ho vo svojich následných vyjadreniach hodnotili pozitívne.

TREND SME


Zároveň my hovoríme, že musíme podporovať verejnú dopravu aj železničnú dopravu, lebo tam je predsa len budúcnosť v tom.

V sekcii Doprava, infraštruktúra a bývanie programu Bod zlomu strany PS/Spolu uvádzajú, že „oveľa viac ako dnes sa zameriame na rozvoj verejnej dopravy, opravy a investície do železničnej infraštruktúry, ciest prvej triedy a prímestských tratí. Kľúčovú úlohu pri zabezpečovaní mobility obyvateľov má verejná doprava. Jej rozvoj bude mať najvyššiu prioritu. Verejná doprava prispieva k zmierňovaniu tvorby emisií a podieľa sa na ochrane životného prostredia (najmä ovzdušia a v rámci krajinotvorby). ” Výrok Michala Trubana preto hodnotíme ako pravdivý.

Bod zlomu


...podporili sme aj zákony z opozičných strán, aj zákony z koaličných strán. Aj vyslovene vládnej iniciatívy, keď to bolo dobré.

Na základe štatistík hlasovania za jednotlivé návrhy zákonov dostupných na stránke Národnej rady SR vieme posúdiť, že jednotliví poslanci za stranu K-ĽSNS naozaj hlasujú za návrhy zákonov, či už zo strany koalície, opozície a za vládne návrhy. Výrok hodnotíme ako pravdivý.

hlasujú hlasoval hlasoval Takým zmene


Čo sa týka tej cestnej dane, tak ja som to mal vo volebnom programe, mám to vo volebnom programe, že chceme spravodlivejšie rozdelenie tejto cestnej dane do jednotlivých krajov.

Jaroslav Baška skutočne vo svojom volebnom programe (str. 20) uvádza ako jeden z bodov: "Spravodlivejšie prerozdelenie výberu dane z motorových vozidiel (cestná daň), kde jedným z kritérií musí byť aj počet kilometrov ciest v kraji."

programe


Moderátor: "komisia má dohliadať na to, bude mať 14 členov a práve 5 politických členov z radov teda momentálne vládneho Smeru alebo inač je to koalícia a 5 z opozície." Kaliňák: "Ale hlavne ja som dal priestor, vyzval som mailom všetkých opozičných predstaviteľov, aby nám dodali, mali na to mesiac, návrh ich komisie. Nula návrhov prišlo. ...Jediný návrh, ktorý prišiel bolo, že vymieňal tuším, aby tam nebolo Generálna prokuratúra ako dozorca zákonnosti, ale bol tam ombudsman, ako dozorca ľudských práv."

Je pravdou, že Žitňanská hovorila, že by bolo lepšie ak by v komisii sedela ombudsmanka. Z verejne dostupných zdrojov sa nám nepodarilo zistiť, či Kaliňák e-mailom vyzval opozíciu na predloženie pozmeňujúcich návrhov. Výrok preto hodnotíme ako neoveriteľný.

SITA tvrdila uviedla schválené


Diaľničná známka bude dvojnásobná v rámci Švajčiarska a potom uvidíte niečo takéto, že kancelária prezidenta má navýšenie cez 4 a pol milióna?

Ročná diaľničná známka sa zvýši na 90 eur, čo je zhruba dvojnásobne viac ako 14-mesačná diaľničná známka vo Švajčiarsku. Návrh rozpočtu na rok 2025 počíta s výdavkami Kancelárie prezidenta vo výške 11,7 miliónov, čo je o 4,3 milióny viac ako v roku 2024.

Cena ročnej diaľničnej známky (.pdf, str. 16) sa zvýši o 50 %, teda z terajších 60 eur na 90 eur. Mesačná bude ponechaná na 17 eur, 10-dňová zlacnie z 12 eur na 10,80 eur a jednodňová stúpne na 8,10 eur. Pre porovnanie, cena 14-mesačnej diaľničnej známky vo Švajčiarsku (fyzická aj elektronická) je pre vozidlá do 3,5 t v období od 1. decembra 2023 do 31. januára 2025 stanovená na 40 CHF, čo je približne 43 eur. To je o viac ako dvojnásobne menej než nová ročná diaľničná známka na Slovensku.

Kancelárii prezidenta SR bolo v roku 2024 zo štátneho rozpočtu pridelených 7 438 359 eur (. pdf , s. 4), plus dodatočných 2,5 milióna eur. Vládou schválený rozpočet na rok 2025 počíta s navýšením tejto sumy na 11 714 042 eur (. pdf , s. 1), čo je o 4,3 milióny viac. Z toho má byť na platy zamestnancov kancelárie vyhradených 4 331 013 eur, čo je o 977 030 eur viac ako v roku 2024, keďže za rok 2024 platové náklady predstavovali 3 353 074 eur (. pdf , s. 1).

diaľničnej známky
Švajčiarsku
stanovená
pdf
dodatočných
pdf
pdf


My pri minimálnych dôchodkoch samozrejme treba zaviesť spravodlivosť, lebo teraz Danko zaviedol to, že keď niekto teraz sa 20 rokov bude platiť po jednom eure mesačne, bude mať rovnaký dôchodok ako ten, kto si to naozaj odmakal.

Po zmene zákona, ktorú iniciovali poslanci SNS, bude môcť dostať minimálny dôchodok každý, kto platil poistné 30 rokov - bez ohľadu na jeho výšku. Minimálne dôchodky sú však naviazané na platenie poistného po dobu 30 - nie 20 - rokov. Tvrdenie Igora Matoviča preto hodnotíme ako nepravdivé. Po starom mal na minimálny dôchodok nárok každý občan v dôchodkovom veku, ktorý minimálne 30 rokov platil tzv. kvalifikované dôchodkové poistenie - t.j. poistenie z príjmu v určitej výške. Parlament však na jeseň 2019 schválil zmenu zákona, ktorá vynecháva podmienku kvalifikovaného poistenia a priznáva minimálny dôchodok každému, kto 30 rokov platil poistné bez ohľadu na jeho výšku. Nárok na (rovnaký) minimálny dôchodok tak budú mať aj platitelia, ktorých príjem a poistné z neho bolo výrazne odlišné.

starom poistenie zmenu


Tak už v 2010 mali byť diaľnice do Košíc.

Ján Figeľ naráža na vyjadrena Roberta Fica, ktorý v čase svojej prvej vlády povedal, že dokončenie diaľnice do roku 2010 je reálne. V Programovom vyhlásení vlády na roky 2006 až 2010 uvádzala vládna koalícia (zložená zo strán SMER, ĽS - HZDS a SNS) cieľ zabezpečiť do roku 2010 prípravu úseku diaľnice D1 po Košice, čím sa vytvoria vhodné podmienky pre jej bezproblémové a včasné dokončenie (s. 14).

TASR


Pred dvomi rokmi sme založili Radu bratislavských seniorov, ktorá je stálym poradným orgánom primátora Bratislavy pre otázky postavenia seniorov. Zameriava sa napríklad na zvyšovanie podpory, ochrany a dodržiavania práv seniorov, spracúva stanoviská k návrhom právnych predpisov ako aj mestských a ďalších materiálov...

12. decembra 2011 skutočne vznikla Rada bratislavských seniorov, ktorá je tzv. poradným orgánom primátora Bratislavy Milana Ftáčnika. V Rade je 21 členov, pričom každý člen zodpovedá za jednotlivú mestskú časť Bratislavy, medzi nimi je tiež koordinátor Rady seniorov Bohdan Telgársky. V štatúte Rady sa uvádza: "Rada plní úlohy podľa vlastného plánu činnosti a v súlade s postupmi odporúčanými primátorom, ktoré nadväzujú na plán úloh Bratislavy." Ich cieľom je:

Výrok hodnotíme ako pravdivý.

12. decembra 2011
Rade
štatúte
cieľom


V čase, kedy nadobudol účinnosť nový zákonník práce (Mihálov zákonník práce, pozn.), začala klesať zamestnanosť a začali zanikať pracovné miesta už na konci minulého roka.

B. Ondruš nehovorí pravdu, pretože po nadobudnutí účinnosti Mihálovho Zákonníka práce, medziročná zamestnanosť rástla aj v prvom aj v druhom štvrťroku 2012. Aj v poslednom štvrťroku 2011, v čase keď ešte Mihálov Zákonník práce nebol účinný, bol medziročný rast zamestnanosti. Zákonník práce, ktorý bol prijatý za exministra práce J. Mihála, nadobudol účinnosť 1. januára 2012. Podľa údajov Štatistického úradu SR však po 1. januári 2012 zamestnanosť rástla. Vzrástol aj počet pracovných miest. " V 1. štvrťroku 2012 pokračoval priaznivý vývoj zamestnanosti z predchádzajúceho roka. Počet pracujúcich sa v porovnaní s 1. štvrťrokom 2011 zvýšil o 28,6 tis. na 2 324,7 tis. osôb. Medziročné tempo rastu sa zmiernilo o 0,9 p. b. na 1,2 %. Po sezónnom očistení oproti 4. štvrťroku 2011 zamestnanosť vzrástla o 1,7 % na 2 346,1 tis. osôb. " Podľa ŠÚ SR rástla zamestnanosť aj v druhom štvrťroku 2012. "Zamestnanosť pokračovala aj v 2. štvrťroku v medziročnom raste. V porovnaní s 2. štvrťrokom 2011 sa zvýšila o 15,5 tis . na 2 334,7 tis. osôb. Medziročné tempo rastu sa zmiernilo o 1,2 p. b. na 0,7 %. Po sezónnom očistení oproti 1. štvrťroku zamestnanosť klesla o 2,7 tis. (o 0,1 %) na 2 341,7 tis. osôb." Zákonník práce ktorý bol prijatý za exministra práce J. Mihála, nadobudol účinnosť 1. januára 2012, preto sa nedá spájať vývoj zamestnanosti s Mihálovým Zákonníkom práce, ktorý koncom roka 2011 nemal účinnosť. Medziročný nárast zamestnanosti ku koncu roka 2011 bol pozitívny, aj keď dosiahol nízke tempo. "Medziročný nárast zamestnanosti dosiahol v 4. štvrťroku 2011 najnižšie tempo rastu za rok 2011. Počet pracujúcich 1) sa v porovnaní so 4. štvrťrokom 2010 zvýšil o 0,5 % (o 12,1 tis.) na 2 351,5 tis. osôb. Po sezónnom očistení oproti 3. štvrťroku 2011 zamestnanosť klesla o 11,2 tis. (o 0,5 %) na 2 339,8 tis. osôb." Dátum zverejnenia analýzy: 12.11.2012 Naspäť Nahlásiť chybu

účinnosť údajov druhom účinnosť


Počet starodôchodcov, tých, ktorí išli do dôchodku pred 1. januárom 2004, je 451 tisíc.

Štatistiku počtu starodôchodcov sa nám neporadilo dohľadať na stránkach ÚPSVaR, Štatistického úradu SR ani Sociálnej poisťovne, výrok preto hodnotíme ako neoveriteľný.

Starodôchodcami Článok novelou


Robert Fico, ktorý sľúbi ľuďom, že ich odškodní za nebankovky.

R. Fico sa takto vyjadril viackrát, neskôr hovoril o čiastočnom odškodnení. S poškodenými klientami nebankových subjektov aj rokoval . Napríklad na mítingu v Košiciach podľa sme.sk povedal : "...keď bude Smer vo vláde, tak presadí takýto zákon. Dodal však, že škodu možno nahradiť len vo výške daní, ktoré nebankové subjekty odviedli štátu."

rokoval

sme.sk


Ostatne, to bolo aj v našom volebnom programe (bločková lotéria, pozn.), mimochodom, takže ten nápad podporujeme...

Podpora daňovej lotérie a teda nástroja ako Národná bločková lotéria sa nachádza v programových tézach SDKÚ z novembra 2012, teda po voľbách v roku 2012. Vo volebnom programe na rok 2012 za nástroj daňovej lotérie nenachádza. I. Štefanec neprávne uvádza, že daňová lotéria sa mala nachádza už vo volebnom programe 2012.

Programové tézy (s. 8):

„SDKÚ-DS bude presadzovať rozšírenie elektronickej faktúry ako dôležitého prostriedku na zvýšenie transparentnosti v účtovnej evidencii a efektívnejšieho výberu daní. Po vzore iných krajín podporujeme zavedenie daňovej lotérie. ”

Volebný program 2012 v oblasti boja s daňovými únikmi uvádza:

"Razantne obmedzíme daňové úniky Vyhýbanie sa plateniu daní a odvodov ubližuje poctivým ľuďom. Okrem dôrazu na apolitickú a profesionálnu daňovú správu preto presunieme kompetenciu vyšetrovať daňové trestné činy na finančnú správu. Posilníme väzbu medzi daňovými kontrolami a trestným stíhaním. Sprísnime definíciu trestných činov súvisiacich s daňovými podvodmi, aby ich bolo možné efektívne dokazovať. Zavedieme náhodné kontroly, aby na miestnej úrovni kamarát nekontroloval kamaráta."

Podobne sa nástroj lotérie nespomína ani vo volebných programoch 2010 , 2006 ani 2002 .

programových tézach

volebnom programe


Štatistiky ukazujú, že 15% párov je neplodných. (týka sa EÚ, pozn.)

Túto informáciu potvrdzuje WHO (Svetová zdravotnícka organizácia) v publikácii z decembra 2010. Podľa tohto zdroja postihuje neplodnosť celosvetovo až 15% párov v reprodukčnom veku. Aktuálnejší zdroj o neplodnosti párov (celosvetovo, pozn.) sa nám nepodarilo nájsť. Avšak údaj z roku 2013 , týkajúci sa neplodnosti párov v USA, hovorí tiež o pomere približne 15%.

publikácii
údaj z roku 2013


Poslanecký plat je fakticky naviazaný na priemerný plat v národnom hospodárstve, krát bolo tri.

Platy poslancov boli zákonom menené v roku 2010. Podľa portálu NRSR , ktorá uvádza Zákon č. 500/2010 Z. z. z 2. decembra 2010 je poslanecký plat: " trojnásobok priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok a pre rok 2011 je znížený o 15 %, od 1. 1. 2011 je stanovený na 1899,00 eur a je pre všetkých poslancov rovnaký" Tento zákon menil zákon z roku 1993. Je to suma bez funkčných príplatkov, ktoré (§ 3) sa nemenili a sú nasledovné:

Poslancom prislúchajú i paušálne náhrady (§ 4):

V hodnotení základného poslaneckého platu teda Béla Bugár hovorí pravdu, je viazaný na priemerný plat v slovenskom hospodárstve a vynásobený tromi, pričom pre rok 2011 bol znížený o 15%.

NRSR


Bývanie pre mladých, Olympia, 56 bytov, 49 jednoizbových, 7 dvojizbových, odovzdaných 1. novembra, alebo teda v polovičke októbra tohto roka.

Bývalý hotel Olympia nechala radnica v priebehu leta prestavať na bytový dom určený pre mladé rodiny. Do konca júla mohli ľudia do 34 rokov podávať žiadosti o pridelenie nájomného bytu. Bytový dom má poskytnúť 63 nájomných bytov, z toho 56 jednoizbových a 7 garzóniek. (. pdf , s. 3) Prvé byty boli odovzdané novým nájomcom už v polovici októbra. Jozef Dvonč uvádza nesprávne počet bytov, ale pretože si tým nevylepšuje argumentačnú pozíciu, tento výrok považujeme za pravdivý.

Olympia dom pdf odovzdané


... výška dôchodkov z priebežného systému zo Sociálnej poisťovne v tej súčasnej relatívnej, relatívnej podotýkam úrovni, je to nejakých tých 46, 48% plus mínus priemernej mzdy v porovnaní so mzdou, tak táto relatívna výška nebude udržateľná ...

Jozef Mihál uvádza výšku starobných dôchodkov ako percento z priemernej mzdy správne. Podľa údajov Štatistického úradu dosiahla priemerná mzda v hospodárstve v druhom štvrťroku 2013 úroveň 818 eur. Sociálna poisťovňa uvádza k 30. septembru 2013 priemernú výšku starobného dôchodku 390,19 eur, čo predstavuje 47,7% priemernej mzdy. Dátum zverejnenia analýzy: 21.10.2013 Naspäť Nahlásiť chybu

údajov
Sociálna poisťovňa


Politika bola jasne zadefinovaná v programovom vyhlásení vlády. Ruší sa rovná daň, chceme zaviesť vyššiu sadzbu dane z príjmu fyzických osôb, ktoré zarábajú nad 2700 mesačne a chceme zvýšiť aj daň z príjmu právnických osôb.

Robert Fico sa odvoláva na jasné znenie Programového vyhlásenia svojej vlády. Napriek tomu, že téma, o ktorej hovorí, sa v ňom nachádza, citované číslo tam už nie je. Ako v rovnakej relácii uznáva premiér Fico, toto číslo je iba súčasťou volebného programu, aj tam je však mierne odlišné od toho, ktoré spomína. Jeho výrok je zavádzajúci. V programovom vyhlásení vlády sa zavádzanie vyššej sadzbe dane z príjmu pre fyzické a právnické osoby spomína v tretej kapitole v časti Finančná politika: Zvýši sa progresivita daňového systému pre nadštandardné príjmy fyzických osôb, ako aj pre právnické osoby. V tomto vyhlásení sa však nenachádza informácia o tom, že vyššia sadzba dane z príjmu fyzických osôb bude zavedená pre osoby, ktoré zarábajú nad 2700 eur mesačne. Táto príjmová hranica bola zadefinovaná len v Programovom zameraní strany SMER-SD na volebné obdobie 2012-2016 doc.V tretej kapitole, v časti o Finančnej politike sa uvádza, že strana Smer-SD: "Navrhne zvýšenie sadzby dane z príjmov fyzických osôb na úroveň 25 percent, ktorá sa uplatní pri hrubých príjmoch nad 33 000 EUR ročne." To znamená 2 750 eur mesačne, a teda R.Fico neuviedol ani správnu sumu. Výrok hodnotíme ako zavádzajúci aj vzhľadom nato, že R. Fico sa neskôr v tej istej relácii vyjadril (Na telo , 6.mája 2012, pozn.): "My sme v programovom vyhlásení vlády nedali číslo konkrétne, ale vo volebnom programe sme hovorili o čísle 2750 eur mesačne." Týmto výrokom si teda sám v tej istej relácii vyvrátil predošlé tvrdenie. Dátum zverejnenia analýzy: 07.05.2012 Naspäť Nahlásiť chybu

vyhlásení

(Na telo


Treba povedať, že aj nárast deficitu bol na Slovensku bol v týchto rokoch bol na priemernej úrovni o 4,5 % rástol deficit v celej Európskej únii, o 4,5 % rástol deficit aj na Slovensku.

Deficit medziročne narástol o 4,5 percentuálneho bodu, tak v prípade Slovenska ako aj v prípade priemeru EÚ 27.

Deficit


Je 14 % obéznych detí na Slovensku. To znamená, že každé 8. až 9.dieťa na Slovensku je obézne, má nadváhu.

Fischerov výrok hodnotíme ako pravdivý, keďže podľa informácie z Úradu verejného zdravotníctva SR, detí vo veku od 11 do 15 rokov s nadváhou až 13-15%, čo je približne každé ôsme dieťa. Úrad verejného zdravotníctva Slovenskej republiky na svojej internetovej stránke uverejnil 14. októbra 2013 článok s názvom " Odstráň obezitu! " informujúc o počte detí trpiacich nadváhou na Slovensku. Vo veku od 11 do 15 rokov trpí na Slovensku obezitou a nadváhou 13-15 % detí, čiže takmer každé ôsme dieťa. Údaje za mladšie deti sa neuvádzajú. Prieskum OECD (.pdf, s. 7) z roku 2012 dokonca rozdeľuje obezitu medzi clapcami a dievčatami. Údaje ukazujú, že obezita chlapcov na Slovensku dosiahla úroveň 17, 5 %, zatiaľ čo u dievčat to bolo o vyše percenta menej, konkrétne 16,2 %.

Odstráň obezitu!
OECD


... tak čo si povie? No jasné, tak vláda dala viacej armáde a dala menej školstvu. To nie je pravda,...armáda má v absolútnom vyjadrení medziročne, samozrejme, viac a takisto školstvo. Ale armáda nečerpala európske fondy a školstvo čerpalo európske fondy.

Minister Kažimír naráža na skutočnosť, že rozpočtová kapitola školstva má pre rok 2016 celkovo nižšie výdavky ako pre rok 2015. Faktom však je, že objem prostriedkov priamo poskytnutých štátov (teda nie z fondov EÚ) je v skutočnosti v roku 2016 vyšší ako v roku 2015. Nižšia suma čerpaná z eurofondov spôsobuje zmenšenie celkovej sumy na školstvo. V prípade školstva aj v prípade výdavkov na obranu výlučne z prostriedkov štátu došlo skutočne k medziročnému zvýšeniu. Čo sa týka celkových financií, do rezortu školstva ich pôjde v roku 2016 menej ako 2016. Výrok preto hodnotíme ako pravdivý. Dátum zverejnenia analýzy: 23.11.2015 Naspäť Nahlásiť chybu


Je to možno na nejakú vzájomnú spriaznenosť, pretože Slovensko podľa oficiálnych údajov v roku 2009 malo vládny dlh na úrovni 35%, áno?

Podľa aktuálnych dát z Eurostatu (.pdf) sme mali v roku 2009 vládny dlh naozaj 35,4%.

Eurostatu


V prípade Maďarska a Poľska už bol aktivovaný sankčný mechanizmus (zo strany EÚ, pozn.).

Sankčný mechanizmus zo strany EÚ bol začatý Európskou komisiou proti Poľsku už v roku 2017. Proti Maďarsku tak bolo urobené Európskym parlamentom v septembri 2018. Voči obidvom krajinám sa využíva Článok 7 zmluvy o EÚ , ktorý slúži na prípady ohrozenia demokratických inštitúcií. Výrok hodnotíme ako pravdivý. Článok 7 slúži EÚ ako nástroj na ochranu zásad právneho štátu vo všetkých členských krajinách. Pri nedodržiavaní zásad právneho štátu môže EÚ podľa nového sankčného mechanizmu , ktorý v máji 2019 predstavila Európska komisia, obmedziť prístup k peniazom z rozpočtu EÚ. Sankčný mechanizmus pozostáva z viacerých častí, pričom udelenie sankcií je jeho posledným krokom, ku ktorému dôjde, ak Európska rada konštatuje pretrvávajúce porušenie hodnôt a ak Rada EÚ rozhodne kvalifikovanou väčšinou o pozastavení práv člena EÚ. Zdroj: euractiv.sk

Poľsku
Maďarsku
Článok 7 zmluvy o EÚ
sankčného mechanizmu
euractiv.sk


To bolo pre nás najväčšie sklamanie, pretože Zuzana Čaputová vlastne ako keby odignorovala šesťsto tisíc podpisov, ktoré vtedy pod to referendum bolo. Áno, rešpektujem rozhodnutie Ústavného súdu, ale mala aj druhú možnosť, nemusela sa na Ústavný súd obrátiť, pretože predčasné voľby sa minimálne 2× na Slovensku predtým.

Prezidentka Zuzana Čaputová sa na Ústavný súd s otázkou ústavnosti referenda v roku 2021 obrátiť nemusela. Predčasné voľby sa na Slovensku trikrát konali na základe schválenia ústavného zákona o skrátení volebného obdobia tak, ako to navrhovala opozícia. Ani v jednom prípade však nešlo o prijatie zákona na základe výsledkov referenda. Erik Tomáš teda porovnáva dve neporovnateľné situácie - dohodu politických strán o predčasných voľbách s referendom o predčasných voľbách. Výrok preto hodnotíme ako zavádzanie.

Podľa Ústavy SR prezident môže podať návrh na Ústavný súd, aby preskúmal ústavnosť referenda, ak má o jeho ústavnosti pochybnosti. Prezidentka tak urobila v máji 2021, teoreticky však referendum vyhlásiť mohla aj bez skúmania ústavnosti referendovej otázky. Ústavný súd dal nakoniec pochybnostiam prezidentky za pravdu a rozhodol o protiústavnosti navrhovanej referendovej otázky.

Cieľom časti opozície, ktorá referendum iniciovala bolo skrátenie volebného obdobia. V takomto scenári by poslanci schválili ústavný zákon, ktorým by jednorázovo skrátili volebné obdobie parlamentu. Ústava s takýmto typom účelového ústavného zákona síce neráta, no v minulosti už bol tento spôsob skrátenia volebného obdobia viackrát využitý.

V roku 1994 , 2006 aj 2011 poslanci schválili návrh ústavného zákona, ktorým si skrátili vlastné volebné obdobie a stanovili dátum predčasných volieb. Vo všetkých prípadoch išlo o dohodu politických strán, nie úspešné referendum s otázkou o skrátení volebného obdobia, tak ako sa o to pokúšala opozícia v roku 2021.

môže

urobila

rozhodol

skrátenie


...prezident nevymenoval sudcov Ústavného súdu, čo už povedala aj Benátska komisia, že prezident je povinný vymenovať sudcov Ústavného súdu a nemôže odmietnuť všetkých kandidátov tak, ako to urobil doteraz.

Prezident Kiska sa patovú situáciu ohľadom kompetencie (ne)vymenovať sudcov Ústavného súdu pokúsil vyriešiť prostredníctvom tretej strany – Benátskej komisie. Tá však nechcela zasahovať do vnútorných záležitostí, avšak zvýraznila, že situáciu je potrebné riešiť a vyzvala na rešpektovanie rozhodnutí ústavného súdu. Výslovne však nepovedala, čo konkrétne prezident robiť má, respektíve nemá. Výrok preto hodnotíme ako zavádzajúci. Ešte v závere roka 2016 prezident požiadal Benátsku komisiu o stanovisko k otázkam týkajúcich sa vymenovania sudcov ústavného súdu. Tá rozhodla, že sa nemôže pasovať do role nadnárodného rozhodcu alebo štvrtej inštancie; môže len poskytnúť svoje stanovisko z komparatívnej a európskej perspektívy. Komisia sa vyjadrila, že " Je to ústavný súd, ktorý s konečnou platnosťou rozhoduje o význame ústavy a táto jeho právomoc sa vzťahuje aj na to, či určitá ústavnoprávna otázka už bola vyriešená a nevyžaduje si výklad podľa čl. 128 ústavy. Ústavný súd je orgánom, ktorý dáva konečné rozhodnutia vo veciach ústavy, dokonca aj v ústavných sporoch s prezidentom." Benátska komisia odporučila, všetkým zúčastneným stranám aby rešpektovali nález ústavného súdu. Komisia tiež prišla s odporúčaním kde navrhuje ústavnému súdu: "1. Zaviesť kvalifikovanú väčšinu pre voľby kandidátov na sudcov ústavného súdu spolu s vhodnými protiblokovými mechanizmami (potrebná novela ústavy). 2. Umožniť senátom ústavného súdu postúpiť obzvlášť dôležité veci plénu. Plénum by malo mať možnosť odmietnuť takéto postúpenie (potrebná novela ústavy). 3. Prezident Slovenskej republiky a jeho zástupcovia by sa mali aktívne zúčastňovať procesu posudzovania kandidátov v parlamente, aby sa tak zabránilo ďalšiemu posudzovaniu kandidátov. 4. Ústavný súd by mal vyhlásiť svoje rozhodnutie až vtedy, keď už je k dispozícii písomné vyhotovenie (potrebná novela zákona o ústavnom súde)" Prezident Slovenskej republiky Andrej Kiska na začiatku funkčného obdobia vymenoval len jedného zo šiestich navrhnutých kandidátov Smeru na ústavných sudcov, ktorí mali mali zaplniť tri voľné miesta na Ústavnom súde. Svoje rozhodnutie prezident obhájil tým, že vybraní kandidáti nespĺňali kritéria spojené s týmto postom, čo však vládna strana považovala za protiústavné a mimo jeho právomoci, keďže článok 134 ods.2 Ústavy SR zakotvuje: "Sudcov ústavného súdu vymenúva na návrh Národnej rady Slovenskej republiky na dvanásť rokov prezident Slovenskej republiky. Národná rada Slovenskej republiky navrhuje dvojnásobný počet kandidátov na sudcov, ktorých má prezident Slovenskej republiky vymenovať." Situáciu je však potrebné vyriešiť aj preto, že sa v najbližších rokoch skončí funkčné obdobie takmer všetkým ústavným sudcom. Pravda uvádza: "Na Ústavnom súde už dva roky pracuje desať namiesto trinástich sudcov. (...) V prípade, že sa situácia nevyrieši do roku 2019, hrozí, že na ústavnom súde zostane len jedna sudkyňa. Vtedy sa totiž končí funkčné obdobie až deviatim sudcom." Nedostatočný počet sudcov ohrozuje chod ústavného súdu a možnosť ochrany ústavných práv a slobôd, respektíve ústavnosti ako takej, keďže už teraz Ústavný súd pracuje v troch namiesto štyroch senátov. Taktiež plénum súdu rozhoduje napríklad o výklade ústavy či rozpore právneho predpisu s ústavou, pričom sa zmenšuje počet sudcov rozhodujúcich o dôležitých otázkach nášho základného zákona. V akých veciach plénum rozhoduje je zakotvené v § 4 zákona č. 114/1993 Z. z. o organizácii ústavného súdu. Dátum zverejnenia analýzy: 19.06.2017 Naspäť Nahlásiť chybu

stanovisko jedného článok Pravda teraz zákona


Hovoríte, že daň z právnických osôb ste znížili o jedno percento. No prepáčte, my sme mali 19-percentnú daň pre právnické osoby. Vy ste to zvýšili na 23% a teraz o 1% naspäť. Aj tak máme v rámci V4, nielen v rámci V4, ale v rámci V4 určite máme najvyššiu daň pre právnické osoby.

V roku 2013 došlo k zvýšeniu dane z príjmov za 19 na 23 % pre právnické osoby. Od 1. januára 2014 došlo k zníženiu o 1 percentuálny bod, teda právnické osoby platia daň z príjmu vo výške 22 %. Spomedzi krajín V4 má Slovensko najvyššiu daň pre právnické osoby, preto výrok hodnotíme ako pravdivý.

zvýšeniu zníženiu daň


Pán Danko bol nominantom strany SNS v mnohých štátnych podnikoch.

Na základe informácii TASR, Anny Belousovovej a Obchodného registra je pravdou, že A. Danko, predseda SNS bol v dozornej rade vo viacerých štátnych podnikoch resp. v podnikoch kde má štát zastúpenie v dozornej rade. Výrok hodnotíme ako pravdivý. Vo svojom životopise (.pdf) Andrej Danko bytom v Alžbetinom dvore neuvádza pôsobenie v štátnych podnikoch, iba ako asistent poslancov v NR SR a nominant strany SNS v Ústredných volebných komisiách a parlamentných komisiách.

svojom životopise
Danko
TASR,
blogu
výpisu
Obchodného registra
akcionárom
akcionárom


100 miliárd m3 plynu (kapacita, zrejme rúra cez Slovensko, pozn.)

Podobný výrok hovoril Fico v diskusii HN Clubu 4. marca 2014. Vtedy hovoril o kapacite okolo 90 mld. m3 plynu. Podľa údajov SPP je kapacita prepravnej siete eustream viac ako 90 mld. kubických metrov zemného plynu. Podľa údajov Slovenského plynárenského a naftového zväzu je prepravná ročná kapacita plynovodu Bratstvo vedúceho cez Slovensko 93 mld. m3 ročne, čo možno považovať za takmer 100 mld. m3 plynu.Výrok hodnotíme ako pravdivý.

HN Clubu
SPP
údajov


Som jediný nezávislý kandidát na post predsedu NRSK, nebol som členom žiadnej politickej strany alebo hnutia, som človek z praxe.

V tomto výroku Petra Oremusa bude Demagog.SK hodnotiť len tvrdenie o nestranosti, keďže pojem nezávislosť, hlavne pri takom zozname kandidátov, by sa dal interpretovať rôznymi spôsobmi. Peter Oremus nikdy nebol členom žiadnej politickej strany alebo hnutia, a podľa životopisu sa dá tvrdiť, že je človek s dostatočnou praxou s vedením a manažovaním. Výrok teda hodnotíme ako pravdivý.

životopisu
Milan Belica
Ján Greššo
Ivan Farkas
Renáta Kolenčíková
poslankyňa
Milan Uhrík
Peter Oremus
poslanec
bola


To čo vyčítam je to, že predovšetkým žiadny zákon, naozaj žiadny zákon neumožňuje polícii, aby takýmto spôsobom postupovala, ak vie o nebezpečenstve. A to platí aj pri kontrolovanej dodávke v zmysle trestného poriadku. Tam je jasne napísané, ak hrozí nebezpečenstvo, ktoré jasne prezident policajného zboru Spišiak povedal, že mu hrozilo nebezpečenstvo, lebo všetkých svedkov oni likvidujú, všetkých oni zabíjajú, taká je to organizovaná skupina, tak samozrejme to je prvý moment.

Trestný poriadok k sledovaniu zásielok a ich a ne/bezpečnosti hovorí:

Trestný poriadok


My dnes máme na Slovensku vysoký počet príslušníkov policajného zboru v porovnaní s  obyvateľstvom, napríklad trojnásobne väčší ako je v rovnako veľkom Fínsku.

Podľa anglickej wikipédie je počet policajtov vo Fínsku na 100 000 obyvateľov 143 , na Slovensku je to na 100 000 obyvateľov 448 . Jedná sa o dáta z roku 2012. Tento počet je možné považovať za trojnásobný.

Stránka Interpolu uvádza, že na jedného policajta vo Fínsku pripadá 680 obyvateľov. Údaje o Slovensku zo stránky Eurostatu , kde je uvedené, že Slovensko malo v roku 2012 24 230 policajtov, čo v prepočte na obyvateľov znamená, že jeden policajt pripadá približne na 227 obyvateľov, čo skutočne predstavuje približne trojnásobok Fínska. Interpol neeviduje údaje o počte policajtov na Slovensku. Naopak, podľa Eurostatu má Fínsko 8 037 policajtov, čo v prepočte na populáciu Fínska predstavuje približne jedného policajta na 675 obyvateľov.

Interpolu

Eurostatu


Vy (Ivan Korčok, pozn.) ste ešte neboli vo funkcii, keď prišli dodávky tzv. rýchlotestov z Čínskej republiky.

Ministerstvo vnútra pre Demagóg.SK potvrdilo, že 27. marca prišiel na Slovensko z Číny milión rýchlotestov na covid-19. Z tejto dodávky štát nakoniec kúpil pol milióna testov, zmluva je v Centrálnom registri s dátumom 23. apríl 2020. Ivan Korčok nastúpil do ako minister zahraničných vecí do úradu 8. apríla 2020. Keďže sa predtým ako diplomat vracal zo zahraničia, aj on musel absolvovať povinnú dvojtýždennú karanténu. Preto ho prezidentka vymenovala do funkcie neskôr ako ostatných členov vládneho kabinetu. Tvrdenie Juraja Blanára hodnotíme ako pravdivé.

kúpil nastúpil


...sme minulý rok skončili v prebytku takmer 5 miliónov Eur.

Výrok pochádza z Frešovho blogu z 18. mája 2017 . Záverečný účet Bratislavského samosprávneho kraja pre rok 2016 (. pdf ) uvádza " zostatok finančných operácii za uplynulý rozpočtový rok po úprave vo výške 4 869 081,68 EUR, ". Prebytok bol teda skutočne takmer 5 miliónov eur. Výrok hodnotíme ako pravdivý.

18. mája 2017
pdf


Bankový odvod je 300.000.000 eur, ktoré slovenské banky ročne zaplatia.

Odchádzajúca vláda Roberta Fica zvýšil a koncom roku 2019 tzv. bankový odvod z 0,2 % na 0,4 % z hodnoty vybraných pasív bánk. Podľa odhadovaných ziskov bánk za rok 2020 by mal štát vďaka odvodu získať viac ako 280 miliónov eur. Tvrdenie Igora Matoviča preto hodnotíme ako ešte pravdivé.

zvýšil získať


Napriek tomu, že dajme tomu niektoré štáty sú super otvorené v rámci Európskej únie, 50, viac ako 50 % žiadostí o azyl je zamietaných v Európe.

Údaje uverejnené na webovej stránke Eurostat ukazujú, že za rok 2014 bolo

Eurostat 2014 údajov počtu


(Andrej Kiska) ktorého brat bol teraz pred pár dňami obvinený druhou najväčšou bankou na Slovensku, že pravdepodobne došlo tam k podvodu, kde talianski vlastníci podali trestné oznámenie. Človek, ktorého firma je prešetrovaná z daňových podvodov. Ktorý rozsudkom je to potvrdené, nezákonne zobral človeku pozemok.

Tvrdenie Petra Pellegriniho pozostáva z troch častí. Dve sme vyhodnotili ako ešte fakticky správne. To tretie - že Andrej Kiska „nezákonne zobral človeku pozemok” - však hodnotíme ako zavádzanie. Súd totiž skonštatoval , že Kiska pozemok získal v dobrej viere - a teda bez vedomosti nezákonného konania. Tvrdenie ako celok preto hodnotíme ako zavádzanie. Všeobecná úverová banka (VÚB) podala v októbri 2018 - nie „teraz” - trestné oznámenie na svojich bývalých manažérov - medzi nimi aj na Jaroslava Kisku, brata exprezidenta. V dcérskej firme VÚB-ky boli zodpovední za predaj pôžičiek na splátky. Banka tvrdí , že ju poškodil spôsob, akým odišli ku konkurentovi - splátkovej firme Amico, ktorá patrí pod Poštovú banku. VÚB, ktorá má talianského vlastníka, hovorí o „koordinovanej akcii.” Firma exprezidenta Kisku KTAG je skutočne vyšetrovaná pre daňový podvod. V lete 2018 vydal prokurátor pokyn na začatie trestného stíhania, obvinený má byť bývalý konateľ firmy Eduard Kučkovský. Polícia vedie stíhanie pre to, že firma si od štátu neoprávnene vypýtala vratku DPH vo výške 146-tisíc eur. Dala si do nákladov sumu za prezidentskú kampaň, ktorú platila Andrejovi Kiskovi. Vratka nikdy vyplatená nebola, no podľa polície je už samotný pokus o neoprávnené získanie trestný čin. Podľa Kisku je stíhanie pomstou Roberta Fica za to, že ho odmietol vymenovať za sudcu Ústavného súdu. Je tiež pravdou, že Andrej Kiska prehral súdny spor o pozemky pod Tatrami. Bývalý prezident sa o vlastníctvo pôdy vo Veľkom Slavkove sporil s Jánom Francom. Ten tvrdil, že sú jeho - a nie Kiskove - pretože ich získal darom od svojho otca ešte v roku 1998. V októbri 2018 dal súd Francovi za pravdu. Kiska pozemky kúpil v roku 1999 od realitnej kancelárie. V tom čase podľa neho neboli v katastri zapísané s ťarchou. Popradský sudca Miroslav Radačovský uznal, že pozemky patria Francovi. No zároveň vzal do úvahy, že Kiska ich nadobudol v dobrej viere. „Pozemky ostanú v rukách toho, komu patrili, a pán Kiska má nárok na vrátenie finančných prostriedkov od toho, od koho pozemky kúpil,“ vysvetlil sudca Radačovský. Nie je teda možné povedať, že Kiska „nezákonne zobral človeku pozemok.”

skonštatoval podala tvrdí má exprezidenta má je prehral neboli vzal vysvetlil


To je len predpoklad, že zdrojov bude viac. Spomeňte si na koniec roku 2010, keď sa hlásalo, že vláda zabezpečila viacej zdrojov do zdravotníctva a v roku 2011 sa zrušili ambulancie a ambulantní špecialisti, nemocnice dostali nižšie finančné limity a pacienti začali platiť väčšie doplatky za lieky a sám pán pažitný povedal, že zdrojov bude približne toľko isto v roku 2011.

----nenasiel som k tomu taketo informacie----


Čo dnes hovoria všetci lekári? Nemalo sa to celoplošné testovanie vôbec uskutočniť.

Mnoho lekárov a ich organizácie majú na celoplošné testovanie kritický názor - vtedy aj dnes. Iné ho však podporovali . Nie „všetci” lekári majú na celoplošné testovani rovnaký názor, sú rôznorodá skupina. Koniec koncov, lekárom je aj (už ex)minister Marek Krajčí, ktorý testovanie presadzoval. Keďže Denisa Saková zovšeobecňuje a neodráža tým skutočnosť, hodnotíme jej tvrdenie ako nepravdivé. Pred prvým celoplošným testovaním Asociácia súkromných lekárov vyzvala vládu, aby akciu stopla, pretože podľa nich nebola dobre pripravená. Združenie všeobecných lekárov však októbrové celoplošné testovanie podporilo . Šéf Asociácie Marián Kollár uviedol , že „testovanie priniesť dáta, ktoré môžu byť neoceniteľnou zbraňou vo vojne proti covidu." Zároveň však upozorňoval na to, že lekári nemajú dosť informácií. Pred januárovým tzv. skríningom Slovenská lekárska komora uviedla, že takéto testovanie „n epovažuje(me) za prostriedok, ktorý nám pomôže zvládnuť pandémiu.” Naopak, môže podľa nich ohroziť zdravie zhromažďujúcich sa občanov. Zmysel vidí v cielenom testovaní.

podporovali vyzvala podporilo uviedol


...mladých vzdelaných ľudí, ktorých je vyše 300-tisíc, ktorí odišli zo Slovenska…

Tento výrok hodnotíme ako zavádzajúci, nakoľko v zahraničí síce pracuje spolu približne 300 000 Slovákov, avšak nielen mladých ľudí, ale ľudí všetkých vekových kategórií. Každoročne odchádza zo Slovenska približne 30 000 mladých ľudí (do 30 rokov) študovať do zahraničia. V súčasnosti v zahraničí pracuje približne 300 000 Slovákov. Väčšina z nich, či už študenti, či pracujúci, sa späť na Slovensko nechcú vrátiť. Dôvodom sú väčšinou platové podmienky. Z prieskumu Podnikateľskej aliancie Slovenska vyplýva, že najmenej 300-tisíc Slovákov v zahraničí pracuje (krátkodobo alebo dlhodobo), a ďalších 30-tisíc študuje. Najviac Slovákov je v Českej republike. "Z občanov SR pracujúcich v zahraničí sa podľa prieskumu len 7 % chystá vrátiť na Slovensko, tretina plánuje ostať v zahraničí niekoľko rokov a vyše polovica tam chce ostať natrvalo." Dôvody pre odchod do zahraničia sú vysoká miera nezamestnanosti, chudoby, nedostatok kvalifikovanej pracovnej sily a platové ohodnotenie. Dátum zverejnenia analýzy: 28.02.2016 Naspäť Nahlásiť chybu

30 000
300 000
prieskumu


Nemyslíte si, že z taktického hľadiska dočasne môžeme stratiť tých 14 občanov, ktorí doteraz prišli o občianstvo. Je ich presne 14.

Ku dňu 14. februáru 2011 stratilo slovenské občianstvo 32 ľudí, z toho najviac prijalo nemecké občianstvo.

stratilo


V komisii napríklad bol zastúpený hlavný štátny heraldik, hlavný architekt mesta, a tak ďalej.

Podľa tohto dokumentu (doc.) mali zastúpenie v komisii Ján Vrteľ, heraldik MV SR (hlavný štátny heraldik nejestvuje) a Štefan Šlachta, hlavný architekt mesta Bratislavy.

dokumentu


Príklad, aby som vám uviedol, Nórsko. Podľa štatistík MMF vrámci dlhu HDP bolo myslím pred 10 rokmi Nórsko na 9. mieste tesne za Gréckom. Rozdiel je tam ani nie 1%. Kde je po 10 rokoch Nórsko a kde je Grécko? Nóri investovali požičané peniaze do rozvoja a sú dnes najrozvinutejšou ekonomikou sveta. Grécko, štátny bankrot. Takže vidíme, že dlh aj riešenie dlhu sú vlastne relatívne čísla aj relatívne postoje tých, ktorí si vlastne vymáhajú tie dlhy.

Podľa portálu Eurostat bol grécky dlh v roku 2000 103,4% HDP. Údaje pre Nórsko sú dostupné až pre rok 2001, kedy bol Nórsky dlh 29,2% HDP.

Eurostat


Príklad, keď potom, čo sme podporili postup vlády vo vzťahu k dočasným povinným kvótam, Slovensko spolu s Českom a ďalšími krajinami neuspelo na rade ministrov...

Slovensko s Českom vždy trvali na odmietnutí povinných kvót, ktoré na koniec väčšinovým hlasovaním odsúhlasila Rada EÚ. Strana Sieť neuviedla presné vyjadrenia k povinným kvótam, avšak zdôraznila zachovanie jednomyseľnosti. Výrok hodnotíme ako pravdivý. Demagog.SK v relácii O 5 minút 12 dňa 6. decembra 2015 overil, že podľa TASR poslanci NR SR prvýkrát odmietli zavedenie povinných kvót na prerozdelenie migrantov v hlasovaní 24. júna 2015, pričom proti hlasovalo 125 poslancov. SITA informovala o druhom hlasovaní, ktoré prebehlo 17. septembra 2015, kedy proti kvótam hlasovalo 115 poslancov.

Demagog.SK TASR SITA Sieť kvótach


Literatúra sa zhoduje, že Rusko je v niektorých oblastiach potravinovo sebestačné. Doktrína o dosiahnutí sebestačnosti bola motivovaná aj sankciami Západu, výrok preto hodnotíme ako pravdivý. V roku 2016 sa Rusko potýkalo s pádom cien ropy, oslabením rubľa a finančnými sankciami zo Západu. Vladimír Putin vyhlásil, že chce, aby bolo Rusko potravinovo sebestačné do roku 2020 a rozhodol sa minimalizovať závislosť svojej krajiny od trhov, ktoré nemá pod kontrolou, uviedla TASR. Sankcie priniesli infláciu, čo znamenalo, že potraviny sa pre spotrebiteľov predražili. Predstavitelia Ruska vyhlásili, že sa budú snažiť o potravinovú sebestačnosť. V roku 2015 sa Rusko pridalo k štátom, ktoré zakázali komerčné pestovanie a dovoz GMO plodín. V Rusku ležalo ladom odhadom viac ako 40 miliónov hektárov pôdy vhodnej na obrábanie. Putin nariadil jej pridelenie farmárom, aby ju mohli obrábať. Ruská produkcia obilnín stúpala v rokoch 2014-2018. V rokoch 2018-2019 mierne klesla, čomu nasledovalo stúpnutie rokoch 2020-2021. Svetový poskytovateľ informácií IHS Markit hodnotí ruský plán ako úspešný. Produkcia potravín predstavovala 80% tržieb v maloobchode, zatiaľ čo v roku 2014 to bolo 60%.

Rusko
40
produkcia
IHS Markit


Pozrime sa na prvé referendum, ktoré (Robert Fico, pozn.) organizoval spoločne s pánom Mečiarom, podpisy sa síce podarilo vyzbierať, referendum bolo neplatné, minuli sme milióny EUR. Druhé referendum zase prehral voľby, zase začal s referendom, znovu sa vyzbierali podpisy, referendum bolo neplatné, minuli sme niekoľko miliónov EUR. Teraz prehral voľby, zase stará známa pesnička s referendom, zase sa začínajú zbierať podpisy.

V roku 2000 organizovali opozičné strany HZDS a SNS referendum o predčasných voľbách. Robert Fico ho vtedy ako nezávislý poslanec podporil a vyzval ľudí na účasť. Referendum bolo neplatné , zúčastnilo sa ho 20,03 percent oprávnených občanov. Náklady sa pohybovali vo výške 2,8 milióna eur. V roku 2004 organizoval Fico referendum o konaní predčasných volieb Fico s Konfederáciou odborových zväzov. Tiež bolo neplatné , účasť dosiahla 35,86 %. Náklady boli opäť vo výške asi 2,8 milióna eur. V januári 2021 ohlásil zber podpisov Peter Pellegrini. Robert Fico jeho výzvu, aby sa ostatné opozičné strany pridali, kritizoval . Smer sa však napokon k podporovateľom referenda pridal . Vznikol „ apolitický” petičný výbor zložený z nominantov strán Hlas-SD, Smer-SD, SNS. Tvrdenie Veroniky Remišovej hodnotíme ako ešte pravdivé.

referendum podporil vyzval neplatné Náklady organizoval neplatné Náklady ohlásil kritizoval pridal výbor


Od roku 2004 začal rast reálnych miezd, ale začal aj príjem, vyšší príjem daní do štátneho rozpočtu.

Pavol Karász vo svojej práci Základné makroekonomické súvislosti mzdového vývoja v ekonomike Slovenska do roku 2008 uverejňuje graf aj tabuľku, ktorá vykazuje od roku 2004 nárast reálnej mzdy vždy o určité percento.

Pavol Karász

INEKO.sk

INFOSTAT.sk

Analýza zvýšenia príjmovej stránky rozpočtu

Slovenského štatistického úradu


Ak prokuratúra neuniesla dôkazné bremeno, pretože ide o trestnú vec a dôkazné bremeno na strane štátu, nemôžeme v žiadnom prípade viniť súd za rozhodnutie. Súd mohol uznať obžalovaných vinnými, mohol urobiť to, čo urobil alebo mohol možno ešte vrátiť vec na ďalšie doplnenie dokazovania.

Robert Fico reaguje na septembrové rozhodnutie senátu Špecializovaného trestného súdu, ktorý oslobodil Mariána Kočnera a Alenu Zsuzsovú z objednávky vraždy Jána Kuciaka. Podľa sudcov o.i. prokurátor nezozbieral dosť dôkazov o ich vine. Trestné právo ukladá prokuratúre povinnosť stíhať všetky trestné činy , ktoré jej boli oznámené. Dôkazné bremeno je pritom na pleciach „ žalobcu” - teda prokurátora, keďže platí zásada, že v prípade pochybností súd rozhoduje v prospech obžalovaného ( .pdf ). Úlohou sudcov je dohliadať na práva obžalovaného, hodnotiť dôkazy, posúdiť, či k trestnému činu skutočne došlo, určiť jeho závažnosť a prípadnú výšku trestu. Tvrdenie Roberta Fica preto hodnotíme ako pravdivé.

oslobodil
sudcov
Trestné
právo
trestné činy
.pdf


Zákon o SIS tu ho mám veľmi jasne hovorí. Veľmi jasne hovorí, aké sú čie kompetencie. Hovorí, citujem. Informačná služba poskytuje národnej rade, prezidentovi Slovenskej republiky a vláde, jej členom informácie významné pre ich činnosť a rozhodovanie, ale v druhom paragrafe v ďalšom písmene hovoria a to je podstatné, informačná služba poskytuje informácie o trestnej činnosti útvarom policajného zboru a prokuratúry a to najmä o páchaní organizovanej trestnej činnosti.

V zákone NR SR z 21. januára 1993 o Slovenskej informačnej službe v § 2 Úlohy informačnej služby sa v odseku (4) a (5) píše:

Slovenskej informačnej službe


Priemerná hodinová cena práce v SR bola v roku 2014 na Slovensku (9,7 eura) už vyššia ako v Českej republike (9,4 eura), Poľsku (8,4 eura) aj Maďarsku (7,3 eura).

Je pravdou, že podľa Eurostat bola celková hodinová cena práce na Slovensku na úrovni 9,7 eur, čo je viac ako v Českej republike (9,4 eur), Poľsku (8,4 eur) a Maďarsku (7,3 eur). Upozorňujeme, že štatistiky zverejnené Eurostatom nehovoria o mzdách a platoch, ale o celkových nákladoch na pracovnú silu, ktoré zahŕňajú aj odvody zamestnávateľov, či rôzne príspevky (na stravu, do sociálneho fondu). Na doplnenie dodávame, že mimo-mzdové náklady tvoria na Slovensku viac ako štvrtinu celkových výdavkov zamestnávateľov (26,5 %) spojených s odmenami zamestnancov, čo sú podobné hodnoty ako v Českej republike. Dátum zverejnenia analýzy: 17.04.2015 Naspäť Nahlásiť chybu

Eurostat


Zákony na túto situáciu samozrejme pamätajú. Predseda vlády kedykoľvek môže poveriť rokovaním vlády jedného z podpredsedov vlády. Sú traja. Poveril som som Eduarda Hegera, čiže rokovania vlády prebiehali presne v súlade so zákonom.

Podľa rokovacieho poriadku vlády „schôdze vlády zvoláva a vedie predseda vlády a počas jeho neprítomnosti podpredseda vlády určený predsedom vlády (ďalej len „predsedajúci“)." V piatok 5. februára vláda rokovala online, schôdzi na základe poverenia od premiéran predsedal podpredseda vlády a minister financií Eduard Heger. V aktuálnej vláde sú až štyria podpredsedovia, a to Richard Sulík, Veronika Remišová, Štefan Holý a Eduard Heger. Tvrdenie Igora Matoviča napriek tejto odchýlke hodnotíme ako celok ako ešte pravdivé.

poriadku rokovala predsedal sú


Keď sa pozriete, ako klesá záujem o eurovoľby a zároveň klesá dôvera v inštitúcie EÚ. Tam vidíte takmer priamu súvislosť medzi tým, ako sa darí ekonomike. Keď sa ekonomike darí, tie úrovne dôvery v EÚ boli vysoké, a začali prudko padať vtedy keď ekonomika začala mať problémy.

Ján Oravec správne tvrdí, že medzi dôverou v hlavné európske inštitúcie a úspešnosťou ekonomiky meranou rastom HDP Európskej únie existuje pozitívna korelácia. Táto skutočnosť pritom neznamená, že vyššiu mieru dôveryhodnosti inštitúcií EÚ spôsobujú úspechy v ekonomike a naopak. Aby sme overili tvrdenie Jána Oravca, potrebovali sme zistiť vzťah medzi mierou úspešnosti ekonomiky EÚ a dôvery v inštitúcie, za predpokladu, že všetky ostatné premenné, ktoré do tohto vzťahu zasahujú, ostanú nezmenené. Potrebný údaj je možné vypočítať s využitím regresnej analýzy, v ktorej skúmané premenné tvoria rast HDP v EÚ (Eurostat, roky 2002-2013, percentuálna zmena oproti predchádzajúcemu roku) a prieskumy dôvery v kľúčové inštitúcie EÚ, ktoré poskytuje Eurobarometer . Pritom treba mať na pamäti, že pre jednoznačnejší záver by bolo potrebné uskutočniť detailnejšiu analýzu s väčším rozsahom a diferenciáciou dát. Keďže v prieskumoch sa osobitne sleduje dôvera voči jednotlivým inštitúciám a Oravec hovorí o tomto údaje ako o celku, vypočítali sme priemernú mieru dôvery v hlavné inštitúcie (v percentách pre inštitúcie Európsky parlament, Európska komisia, Európska centrálna banka) v rokoch 2002-2013 tak, ako ich uvádzajú (.pdf, str. 71-76) správy z prieskumov (pri ECB boli sledované iba roky 2006-2013 - pozri graf). Zhrnutie takto získaných údajov je na základe uvedenej metodológie nasledovné:

Rok

Rast HDP

Dôvera v inštitúcie

2002

1,3

53,25

2003

1,5

51,75

2004

2,6

52,75

2005

2,2

48,75

2006

3,4

49

2007

3,2

52,17

2008

0,4

49,17

2009

-4,5

46

2010

2

44,83

2011

1,6

39,67

2012

-0,4

38,67

2013

0,1

36,5

rast Eurobarometer uvádzajú


95 % nášho domáceho produktu je v súkromných rukách.

Podiel súkromného sektora na HDP bol v roku 2009 na úrovni 93,4%. Podľa časových údajov Infostatu , tento podiel súkromného sektora na HDP každoročne mierne rastie. Demagog.sk nezistil novšie údaje, ktoré by uvádzali podiel súkromného sektora na HDP. Je preto pravdou, že HDP je tvorené súkromným sektorom približne na úrovni 95%, ako tvrdí I. Štefanec. Dátum zverejnenia analýzy: 03.12.2012 Naspäť Nahlásiť chybu

Infostatu


Presadili sme možnosť presunutia nevyčerpaných zdrojov z iných operačných programov fondov EÚ vo výške 225 mil. eur na podporu zamestnanosti a hospodárskeho rastu.

Ministerstvu hospodárstva sa podarilo dňa 4. decembra 2012 dosiahnuť zvýšenie alokácie operačného programu Konkurencieschopnosť a hospodársky rast o 225 miliónov eur. Zdroje boli presunuté z programu informatizácia- 170 mil. eur a z programu Doprava 55 mil. eur. Návrh bol schválený v decembri 2012 na podporu vytvorenia pracovných miest v malých a stredných podnikov v časovom horizonte do konca roka 2012. Tento výrok považujeme za pravdivý.

alokácie Zdroje schválený iniciatívou


Ja uvediem jednu naj investíciu na posledné roky v EÚ a to je Jaguar LandRover.

Automobilka Jaguar Land Rover podpísala investičnú zmluvu so Slovenskou republikou v prvej polovici decembra. Štát podporí projekt vo forme dotácií sumou 130 miliónov eur, Jaguar Land Rover invsetuje 1,4 miliardy eur. V Európe však v poslednej dobe boli aj väčší investori- napríklad investície čínskych spoločností vo Švajčiarsku či Veľkej Británii dosahujú vyšší finančný objem. Výrok preto hodnotíme ako nepravdivý. Príkladom väčšej investície by mohol byť britský projekt Batterhouse Power Station (2012), ktorý by mal stáť 8 miliárd libier, teda asi 10.1 miliadry eur (JLR pre porovnanie 1.4 miliárd eur ), ktorý má postaviť malajzijské konzorcium. Píše sa o tom aj v tomto článku. Investíciou väčšou ako je investícia Jaguar na Slovensku je napríklad čínska investícia (v hodnote 18 miliárd, z čoho čínska spoločnosť zaplatí 6 miliárd) do stavby jadrovej elektrárne vo Veľkej Británii, dohodnutá v roku 2015: " EDF Energy has reached an agreement with China General Nuclear Power Corporation (CGN) for a nuclear power plant at Hinkley Point, Somerset. It was confirmed at a news conference by Prime Minister David Cameron and Chinese President Xi Jinping. The mainly state-owned EDF said the final cost would be GBP18bn. State-owned CGN will pay GBP6bn for one third of it ." Ďalšie čínske investície aj v Európe je možné nájsť tu . Ďalšia veľká čínska investícia bola dohodnutá pre Švajčiarsko a je zameraná na zlepšenie tamojšej potravinovej produkcie. Investorom je čínska štátna spoločnosť ChemChina , ktorá vynaloží 43 miliárd dolárov. " China made its boldest overseas takeover move when state-owned ChemChina agreed a $43 billion bid for Swiss seeds and pesticides group Syngenta on Wednesday, aiming to improve domestic food production. The largest ever foreign purchase by a Chinese firm, announced by both companies, will accelerate a shake-up in global agrochemicals and marks a setback for U.S. firm Monsanto, which failed to buy Syngenta last year. " Dátum zverejnenia analýzy: 02.03.2016 Naspäť Nahlásiť chybu

podpísala
Batterhouse Power Station
1.4 miliárd eur
tomto
jadrovej elektrárne
tu
ChemChina


Pri odhaľovaní tej sochy boli traja slovenskí prezidenti, súčasný, dvaja bývalí. Boli tam 7 župani, zo všetkých krajov Slovenska sa pod tu sochu dala prsť.

Za zavádzajúce považujeme tvrdenie, že to nebola akcia strany Smer-SD. Všetci 7 župani sú totiž nominantmi Smeru-SD. Jediný slovenský župan, ktorý nie je členom Smeru-SD P. Frešo sa akcie nezúčastnil. Rovnako správa TASR hovorí takmer výlučne o účasti poslancov zo Smeru-SD. Za akciu Smeru-SD označili odhaľovanie sochy aj zástupcovia vtedy koaličnej strany SNS .

správa TASR
strany SNS


Teraz sa chystajú Severní Kórejci spustiť jednu technologickú fosíliu, proste jednu ruinu opäť do prevádzky. Budú musieť nie pustiť chladiaci systém, na novo postaviť, lebo oni zbúrali tú chladiacu vežu. To je grafitový reaktor, ktorý je technologickou hrozbou.

Je pravdou, že jediný reaktor Severnej Kórei, ktorý bol schopný produkovat plutónium, bol v roku 2007 odstavený a v roku 2008 bola znicená chladiaca veža, bez ktorej reaktor nedokáže fungovat. Túto vežu alebo iné chladiace zariadenie budú musiet postavit nanovo. Po 3-4 rokoch od spustenia by Severná Kórea dokázala skonštruovat dve atómové bomby. USA považuje rozhodnutie obnovenie cinnosti reaktora za nebezpecné a neakceptovatelné. Pyongyang v utorok 2. apríla 2013 ohlásil opätovné spustenie grafitového reaktora v meste Yongbyon. Podla jadrového vedca Siegfrieda Heckera zo Stanfordskej university, by spustenie reaktora znamenalo, že o 3-4 roky by bola Severná Kórea nadobudnút dostatok plutónia na zostrojenie dvoch atómových bômb. Podla pozorovatelov a odborníkov by obnovenie plnej prevádzky jadrového reaktora mohlo trvat približne šest mesiacov. Predstavitelia USA vyhlásili, že opätovné spustenie reaktora je hrozbou, nebudú akceptovat opakované porušovanie dohôd. CCN , 3 apríla 2013: "The bottom line is simply that what Kim Jong Un is choosing to do is provocative. It is dangerous, reckless. The United States will not accept the DPRK (Democratic People's Republic of Korea) as a nuclear state," State of Secretary Kerry said." Reaktor v meste Yongbyon, ktorý bol schopný produkovat plutónium nevyhnutný na výrobu atómovej bomby, bol vypnutý v roku 2007 ako súcast medzinárodných vyjednávaní. V júni roku 2008 bola ako súcast dohody znicená chladiaca veža. Olli Heinonen, v minulosti šéf oddelenia bezpecnosti v Medzinárodnej agentúry pre atómovú energiu pôsobiacej pod Spojenými Národmi (UN), potvrdil , že Severná Kórea musí bud postavit novú chladiacu vežu, alebo postavit podzemné chladiace zariadenie. Predstavitelia Severnej Kórei netaja , že okrem využitia na elektrickú energiu, plánujú obnovit atómový program pre svoju bezpecnost. Podla pozorovatelov, v skutocnosti môže íst o dalšie vyjednávaciu stratégiu Pyongyangu, s cielom vytvorit priestor na dalšie úlavy pre totalitný režim a predovšetkým potravinovú pomoc, ktorú krajina potrebuje. Dátum zverejnenia analýzy: 03.04.2013 Naspäť Nahlásiť chybu

utorok ohlásil grafitového Heckera CCN vypnutý znicená potvrdil netaja stratégiu


A všetky opatrenia protikrízové, ktoré nakoniec v správe vlády sú zhodnotené ako efektívne čo sa týka podpory alebo ochrany 350 tisíc pracovných miest, všetky tie protikrízové opatrenia, mimochodom na ktoré sme museli realokovať 300 miliónov, čiže šetriť na ostatných výdavkoch rozpočtových kapitol a natlačiť ich do týchto protikrízových opatrení, to už sa tu nespomína.

Správa (doc), predložená na vládu 30. júna 2010, hovorí: V krízovom období od októbra 2008 až do júna 2010 sa prostredníctvom všetkých aktívnych opatrení na trhu práce, vrátane protikrízových opatrení, celkovo podporilo takmer 358 tisíc pracovných miest, resp. uchádzačov o zamestnanie, záujemcov o zamestnanie alebo zamestnancov v celkovej dohodnutej sume finančných prostriedkov vo výške 284,25 mil. eur. Správa teda vo vzťahu k pracovným miestam hovorí o využití „aktívnych opatrení“, ktoré ich podporili, nie o „efektívnych opatreniach“ (efektívnosť v tomto zmysle správa nespomína). Na druhú stranu sa tam tiež uvádza: „Nakoľko na prevažnú časť vládou SR prijatých protikrízových opatrení neboli vyčlenené finančné zdroje, nemalo ich plnenie dopad na rozpočet verejnej správy. Je však potrebné konštatovať, že tieto opatrenia mali prevažne formálny charakter a účinnosť ich plnenia na zmiernenie negatívnych dopadov krízy na hospodárstvo SR je otázna.“ Nevyjadruje sa však ani úplne negatívne. Záver správy znie: „Hlavnými cieľmi pri prijímaní protikrízových opatrení bola eliminácia negatívnych dopadov na tvorbu HDP, ako aj podpora zamestnanosti, resp. eliminácia rastu nezamestnanosti. Účinnosť jednotlivých prijatých opatrení je možné posudzovať z niekoľkých hľadísk a takmer všetky protikrízové opatrenia sú časovo limitované a stratia svoju účinnosť koncom roku 2010. Opatrenia boli porovnateľné s opatreniami prijímanými v iných členských štátoch EÚ a taktiež boli v súlade s Plánom hospodárskej obnovy Európy. Zároveň je možné podporiť názory viacerých členských štátoch EÚ, ako aj európskych inštitúcií, že v súčasnosti nie je vhodné pripravovať ďalšie opatrenia v súvislosti so zmiernením dopadov globálnej ekonomickej krízy.“

Správa


Ale je pravda, že a to nehovorí len aliancia (Aliancia podnikateľov Slovenskej republiky - pozn. Demagog.sk), tak môžem citovať aj rôznych analytikov, ktorí tvrdia, že podnikateľské prostredie na Slovensku sa zhoršilo.

Zhoršenie podnikateľského prostredia konštatuje Podnikateľská aliancia Slovenska (PAS), ktorá 1. marca 2013 zverejnila výsledky svojho prieskumu názorov medzi podnikateľmi: "Aktuálne zmeny v oblasti práce na dohodu výrazne negatívne ovplyvnili podnikanie podľa každého tretieho podnikateľa. Približne rovnaký podiel respondentov (34,4 %) hodnotí dopady nových dohôd ako mierne negatívne. Pozitívne nevníma predmetné zmeny takmer žiadny podnikateľ, v prieskume to bolo menej ako 1 % opýtaných. Neutrálne sa k zmenám podmienok zamestnávania na dohodu stavia 31,3 % podnikateľov."

výsledky prieskumu informovalo .týždeň kritizovali TA3 TA3


už dnes máme nemocnice, ktoré v minulosti produkovali dlh, ale teraz posledné dva roky, aj na základe opatrení vlády a rezortu zdravotníctva, sa dostali do čiernych čísiel.

Výrok hodnotíme ako pravdivý, keďže podľa agentúry SITA boli na Slovensku k 22. februáru 2014 štyri ziskové zdravotnícke zariadenia - fakultné nemocnice v Nitre a Žiline a detské fakultné nemocnice v Banskej Bystrici a Košiciach, z ktorých posledné tri menované pred dvoma rokmi ešte produkovali dlh. Viktor Očkay, riaditeľ Sekcie financovania Ministerstva zdravotníctva SR, považuje žilinskú fakultnú nemocnicu za " skokana roka " v oblasti zlepšenia hospodárstva.V roku 2012 mala ešte stratu viac ako päť miliónov eur: "Žilinská nemocnica sa dostala zo straty do zisku a znížila svoje záväzky celkovo o dva milióny eur medziročne." Detská fakultná nemocnica s poliklinikou (DFNsP) v Banskej Bystrici skončila minuloročné hospodárenie so ziskom vo výške 117 852,15 € pričom v roku 2012 mala podľa riaditeľa nemocnice Jána Noska stratu takmer dva milióny eur: „ Pozitívny výsledok hospodárenia sme dosiahli jednak zvýšením výnosov za poskytovanú zdravotnú starostlivosť, ktoré vzrástli oproti roku 2012 o 12,87 %, a jednak znížením nákladov v oblasti spotreby zdravotníckeho materiálu, ostatného materiálu, elektrickej energie, vody, v nižších nákladoch na nakupované služby a stabilizáciou osobných nákladov.” Zisk Detskej fakultnej nemocnice Košice bol za minulý rok 199 666 €, v roku 2012 mala nemocnica stratu vo výške 340 860 €: " Hospodárenie košickej detskej nemocnice minulý týždeň ocenilo Ministerstvo zdravotníctva SR pri bilancii ekonomických výsledkov štátnych nemocníc. "Pozitívny hospodársky výsledok sme dosiahli v dôsledku zefektívnenia činnosti všetkých prevádzok a systematickej práci celého manažmentu nemocnice," uviedla pre TASR riaditeľka DFN Košice Ingrid Urbančíková."

agentúry SITA
skokana roka
roku 2012
podľa riaditeľa nemocnice Jána Noska
Zisk


Voči bankám zadĺženosť klesá, ale záväzky sa vyvýjajú horšie (graf). Aj podľa INEKA je župa na tom najhoršie z hľadiska schopnosti plniť si záväzky, platiť svojim dodávateľom.

INEKO v rámci hodnotenia finančného zdravia skúma ako veľmi sú obce zadĺžené - hodnotí jednak dlhovú službu, ale aj celkový dlh. Tie v prípade Banskobystrického kraja skutočne poklesli, čo znamená, že zadĺženosť klesá. Dlhová služba aj celkový dlh sa v roku 2012 znížili oproti roku 2011. Čo sa týka záväzkov, INEKO uvádza v rámci svojich štatistík kategóriu záväzkov, ktoré sú aspoň 60 dní po splatnosti, avšak vývoj tohto indikátora sa v poslednom roku tiež zlepšil. Na druhú stranu je treba poznamenať, že takto merané záväzky (minimálne 60 dní po splatnosti) boli v roku 2011 s hodnotou 2,37 % najhoršie spomedzi všetkých VÚC a podobná situácia sa opakuje aj v roku 2012, kedy podľa údajov INEKA je BBSK je na tom ďaleko najhoršie spomedzi všetkých krajov na Slovensku. Taktiež pokiaľ sa pozrieme na záväzky z účtovníckeho hľadiska, podľa bilancie aktív a pasív banskobystrického samosprávneho kraja, tak došlo k ich zvýšeniu z 89 miliónov v roku 2011 na 93 miliónov v roku 2012. Podľa INEKO bolo finančné zdravie Banskobystrického VÚC v roku 2012 skutočne najhoršie spomedzi všetkých ôsmych výšších územnosprávnych celkov. S celkovým hodnotením 3,3 (zo 6 možných) je finančné zdravie Banskobystrického kraja značne horšie než napríklad Prešovský kraj s hodnotením 4,8, ktorý sa v roku 2012 umiestnil na prvom mieste. Dátum zverejnenia analýzy: 30.09.2013 Naspäť Nahlásiť chybu

INEKO
INEKO
najhoršie
INEKA
bilancie aktív a pasív
INEKO


V podstate koalícia naozaj mimoriadne nervózna a ukazuje sa, že spôsoby, ktoré zavádza do slovenskej politiky sa naozaj mimoriadne podobajú až by som povedal v niektorých prípadoch sú totožné s tým, čo bolo pred rokom 89.

Vzhľadom na to, že R. Kaliňák vo svojom výroku bližšie nekonkretizuje údajné spôsoby terajšej vlády, ktoré by sa mali podobať na niektoré prípady pred rokom 89, hodnotíme výrok ako neoveriteľný.


Tie dosahy toho druhého konsolidačného balíka, teraz sme v ňom, hej, v strede toho konsolidačného balíka, sú na napr. na rodinu s troma deťmi, v priemere budú 740 eur za rok, o toľko nie, že budú mať menšie príjmy a o toľko klesne ich životná úroveň.

Podľa analýzy ( .pdf ) Rady pre rozpočtovú zodpovednosť sa disponibilné príjmy pre rodinu s dvomi dospelými a tromi deťmi vplyvom konsolidačného balíčka znížia o 531 eur ročne. Analýzu, v ktorej KDH dospelo k sume 740, zatiaľ nezverejnilo. Výrok hodnotíme ako nepravdivý.

Podľa Rady pre rozpočtovú zodpovednosť vplyvom prijatých opatrení v roku 2025 disponibilné príjmy rodín, po zohľadnení makroekonomických vplyvov, poklesnú priemerne o 1,8 % alebo o 326 eur ročne. V prípade dvojice s troma deťmi sa vplyvom konsolidačného balíčka zníži disponibilný príjem o 531 eur ( .pdf , str. 5). K poklesu disponibilných príjmov rodín podľa RRZ najviac prispieva úprava rodičovského dôchodku a zmeny v DPH, nasledované zmenami v daňovom bonuse na dieťa a sekundárne makroekonomické vplyvy, najmä cez pomalší rast miezd ( .pdf , str. 5).

Zdroj: RRZ ( .pdf , str. 5)

Čiastku 740 eur v prípade rodiny s troma deťmi spomínal poslanec Hajko aj na tlačovej konferencii ( video ) 8. januára 2025. „Najviac doplatia na konsolidáciu tento rok rodiny s troma deťmi. Tento rok budú mať menej o 740 eur. To znamená, že nakúpia si menej tovarov a služieb za 740 eur ako by si mohli nakúpiť. Tým pádom ich životná úroveň poklesne” ( video od 3:50). Podľa poslanca Hajka tieto čísla vychádzali „z oficiálnych podkladov ministerstva financií a prepočtov RRZ a potom samozrejme z našich prepočtov” ( video od 3:40). Ministerstvo financií podľa Hajka ráta „s určitým rastom príjmov tento rok samozrejme a tiež ráta s určitou infláciou” ( video od 6:37). Demagog.sk sa však nepodarilo nájsť samotnú analýzu, strana KDH do zverejnenia tejto analýzy nezareagovala.

.pdf .pdf .pdf .pdf video video video video Demagog.sk


Zvyšuje sa ich úverová zaťaženosť (štátnych teplární, pozn.).

Zvyšovanie úverovej zaťaženosti môžeme pozorovať takmer u každej teplárenskej spoločnosti, avšak Zvolenská teplárenská vykazuje znižovanie úverovej zaťaženosti. Platí to v absolútnom ako aj pomernom vyjadrení voči celkovým pasívam. Bankové úvery - Tepláreň Košice (.pdf), a.s. za roky 2006 - 2009 sú nasledovné: 2009 - 16 037 349 eur. 2008 - 8 852 154 eur. 2007 - 6 417 491 eur. 2006 - 6 903 223 eur. Bankové úvery - Žilinská teplárenská (.pdf), a.s. za roky 2006 - 2009 sú nasledovné: 2009 - 15 375 441 eur. 2008 - 11 213 291 eur. 2007 - 10 785 634 eur. 2006 (.pdf) - 6 626 037,3 eur. Bankové úvery - Martinská teplárenská, a.s. za roky 2006 - 2009 sú nasledovné: 2009 (.pdf) - 14 262 569 eur. 2008 (.pdf) - 4 281 152, 49 eur. 2007 (.pdf) - 2006 (.pdf) - 0 eur. Bankové úvery - Trnavská teplárenská, a.s. za roky 2006 - 2009 sú nasledovné: 2009 (.pdf) - 4 183 973 eur. 2008 (.pdf) - 3 177 321 eur. 2007 (.pdf) - 3 964 681, 67 eur. 2006 (.pdf) - 3 291 509 eur. Bankové úvery - Zvolenská teplárenská, a.s. za roky 2006 - 2009 sú nasledovné: 2009 (.pdf) - 3 928 199,97 eur. 2008 (.pdf) - 4 296 980,7 eur. 2007 (.pdf) - 7 511 560,8 eur. 2006 (.pdf) - 4 570 703 eur. Bankové úvery - Bratislavská teplárenská, a. s. nie sú uvedené vo výročných správach.

Bankové úvery - Tepláreň Košice

Bankové úvery - Žilinská teplárenská


Podporuje nás akademická obec, filozofická fakulta, ďalšie fakulty, podporujú nás, rodičia nám píšu podporné stanoviská, podporujú nás herci, podporujú nás športovci, podporuje nás veľká časť verejnosti.

Na stránke Iniciatívy slovenských učiteľov www.isu.sk môžeme nájsť zoznam ľudí a organizácií, ktoré túto iniciatívu a štrajk učiteľov podporujú. Patria sem rôzni herci, športovci, akademické organizácie (napr. vysoké školy, žiacke rady...), odborové a stavovské organizácie i občianky a občania. Výrok hodnotíme ako pravdivý.

Patria sem


Aj z Európskej únie, keď ste pozreli posledné vyhlásenie, samozrejme aj ten, tá covidová pomoc, ktorá má teraz prísť, vlastne tá tá do toho Fondu obnovy, tak tam sa hlavne zameriava alebo nás vyzývajú na to, aby sme hlavne tu zamestnanosť udržali, aby sme tam dali veľmi veľa peňazí a zdrojov.

Podľa Európskej komisie patrí udržanie zamestnanosti medzi dôležité ciele plánu obnovy členských krajín. Napriek tomu, že priamo na túto oblasť nepôjde väčšina peňazí z tohto balíka, vytváranie pracovných miest súvisí aj so zvyšnými oblasťami podpory. Tvrdenie Borisa Kollára preto hodnotíme na jeho priznané pochybnosti ako ešte pravdivé. Dňa 18. decembra 2020, Predsedníctvo Rady EÚ a Európsky parlament dosiahli predbežnú dohodu o rozpočte a ozdravnom Pláne obnovy Európskej Únie (Recovery and Resilience Facility - RRF). Granty a pôžičky vo výške 672,5 miliárd EUR budú k dispozícii na financovanie vnútroštátnych opatrení zameraných na zmiernenie hospodárskych a sociálnych dôsledkov pandémie. Podľa najnovšej dohody, obnova Európskej únie a jej členských štátov má byť dosiahnutá podporou opatrení, ktoré sa týkajú šiestich hlavných oblastí, tzv. pilierov (.pdf, s. 6, body 6-6f). Vytváranie nových pracovných miest a podpora zamestnanosti spadá pod oblasť inteligentného, udržateľného a inkluzívneho rastu a tiež oblasť sociálnej a územnej súdržnosti. Na základe dohody musí najmenej 37 % pridelených prostriedkov každého plánu podporovať tzv. zelený rast a klímu (environmentálne prospešné reformy) a najmenej 20 % digitálnu transformáciu. Zvyšok prostriedkov sa má prerozdeliť do štyroch oblastí, ktoré sa zameriavajú na znižovanie sociálnej a územnej nerovnosti, podporu hospodárskej súdržnosti, zlepšenie pripravenosti na krízu a investície do vzdelávania. Zastú penie Európskej komisie na Slovensku pre portál Demagóg.SK uviedlo, že „je pravda, že udržanie zamestnanosti patrí medzi dôležité ciele, ktoré by mali byť súčasťou plánov obnovy jednotlivých členských štátov.” Podľa ZEK majú plány obnovy krajín vychádzať zo štyroch zásad „identifikovaných v minuloročnej stratégii udržateľného rastu – environmentálna udržateľnosť, produktivita, spravodlivosť a makroekonomická stabilita.”

dosiahli pilierov podporovať


Váš brat (Ficov, pozn.) profituje na zákazkach na R1.

SME : Firma Ladislava Fica HF Steel sa pri Nitre podieľa na výstavbe R1. Firma brata expremiéra robí montáže kovových konštrukcií, stavebný dozor, či prenajíma stroje. Spolu aj s košickou firmou Ocekon. „Ide o zmluvných partnerov jednej z našich dodávateľských firiem pre jeden konkrétny objekt na stavbe Nitra, západ - Selenec,“ povedala Lenka Kubejová z Granvia Construction, ktorá zabezpečuje stavbu R1. Granvia Construction ako staviteľ priamo so spomenutými firmami zmluvu nemá. Peniaze idú ešte cez jedného dodávateľa, avšak jeho meno ani sumu, ktorú HF Steel zarobí, Kubejová neprezradila.

SME


Dovoľte mi ešte jednu, no a potom ešte som náhradník vo výbore pre kontrolu rozpočtu a tam som sa hlásil preto, lebo tam patrí OLAF.

Richard Sulík je náhradníkom vo Výbore pre kontrolu rozpoctu . Takisto je pravda, že inštitúcia OLAF , úrad pre boj proti podvodom, úzko spolupracuje s Výborom na kontrolu rozpoctu. Výrok hodnotíme ako pravdivý.

náhradníkom
Výbore pre kontrolu rozpoctu
OLAF


Nie je pravdou, že napríklad sa to často tak vykresľuje, prišli buldozéry štátu na pozemky nič netušiacich vlastníkov, pretože potom, čo boli určité územné rozhodnutia a projekty kadiaľ povedú diaľnice, bola prvá fáza výkupu takýchto pozemkov. A mnohí ľudia v tejto fáze svoje pozemky predali. Tí, ktorí nepredali, nastúpilo klasické vyvlastňovacie konanie podľa zákona.

Ako uvádza portál dialnice.info "postup pri vyvlastňovaní je stanovený tak, že vlastník pôdy sa dohodne na trhovej cene pôdy s investorom. V prípade, že sa vlastník a kupujúci o cene nedohodnú, určí trhovú cenu pozemku krajský stavebný úrad a následne rozhodne o vyvlastnení. Ak nebude vlastník s cenou spokojný, kupujúci mu vyplatí cenu, ktorú určil stavebný úrad, s tým, že o rozdiel medzi vyplatenou a požadovanou cenou sa občan môže súdiť." Po tom, čo bol schválený zákon o jednorazových mimoriadnych opatreniach v príprave niektorých stavieb diaľnic a ciest už navyše občania, s ktorými bol zahájený proces vyvlastňovania, mohli tušiť a vedieť, že stavba na ich pozemkoch môže byť zahájená i bez ukončeného procesu vyvlastňovania.

dialnice.info
zákon
bez ukončeného


Nakoniec projekt, ktorý sa aj dokončí v oblasti Nitra - Banská Bystrica, ktorá definitívne spojí vlastne Bratislavu s Banskou Bystricou rýchlostnou komunikáciou, bola vyhodnotená ako najlepší infraštrukturálny projekt.

Tento úsek financovania diaľnice cez PPP získal ocenenie "Infraštruktúrna transakcia roka".

ocenenie


Opakujem, tá pripravenosť z minulého obdobia je malá, ale to, čo ideme rozvinúť v novom roku z prvého balíka plus táto, ten úsek Vyšňové znamená zhruba 70 kilometrov plného diaľničného profilu do výstavby.

Podľa uznesenia vlády (zdroj NRSR : dokument stanovisko vlády), ktoré bolo prijaté 15. decembra, do výstavby v roku 2011 majú byť uvedené úseky: Dubná Skala - Turany 16,5km Hubová - Ivachnová 15,3km Jánovce - Jablonov 18,6km Fričovce - Svinia 11,2km Spolu cca 62 km diaľnic, ak by sme pripočítali ešte aj pánom Figeľom spomínaný tunel Višňové bolo by to presne 70 km. Presný harmonogram výstavby diaľnic a rýchlostných ciest pre nasledujúce roky by mal byť známy začiatkom roku 2011.

NRSR


..naozaj vtedy zahlasovali všetci prítomní poslanci. Robert Fico ako poslanec Smeru v tej dobe zahlasoval takisto za ten zákon. Skutočne všetci poslanci máte mandát zákonodarných, zákonodarnej inštitúcie a vy ste schválili ten zákon, ktorý potom bol protiústavný. My sme vám mnoho razy navrhli už kompromis a riešenia, ako by sme teda ten zákon do tej legislatívnej podoby dali tak, aby protiústavný nebol.

Na základe prehľadu hlasovaní v Národnej rade Slovenskej republiky a návrhov sestričiek o riešenie situácie hodnotíme výrok ako pravdivý.

560
hlasovalo
protiústavný
TV JOJ
TASR


Pretože v Európe je to práve progresívna ľavica, za ktorú sa Smer dlhodobo vyhlasuje, ktorá pretláča agendu zrovnoprávnenia rôznych typov rodiny a takisto to vždy bolo ľavicové myslenie, ktoré aj s agendou registrovaných partnerstiev v širokom poňatí, to znamená, aj pre páry rôzneho pohlavia, aj pre páry rovnakého pohlavia prichádzajú a pretláčajú ich do legislatívy.

Nakoľko skutočne vo väčšine štátov, v ktorých bol prijatý jeden z právnych inštitútov upravujúcich danú oblasť sa prijímala za účasti ľavicových strán, hodnotíme výrok za pravdivý. Ako na nižšie zobrazených tabuľkách vidíme, iba výnimočne s prijatím návrhu ľavicové vlády nesúhlasili (napr. Írsko a Slovinsko). Práve pravicové strany (zväčša kresťanské) boli proti prijatiu daných návrhov (napr. Švédsko). Na príklade Írska vidieť práve opačný prípad, kedy za prijatie inštitútu boli pravicové strany.

HOSI
Holandsko
Belgicko
Španielsko
Nórsko
Švédsko
Portugalsko
Island
Dánsko
Francúzsko
Anglicko a Wales
HOSI
Holandsko
Nemecko
Fínsko
Spojené kráľovstvo
Švajčiarsko
Maďarsko
SZDSZ
Rakúsko
Írsko
Fianna Fáil
Progresívni demokrati
Lichtenštajnsko
iným
HOSI
Portugalsko
Česká republika
Slovinsko


Pred tromi rokmi, bola tu snaha vytvoriť nájomné mestské byty, ale skončilo to tak, že neskončili v rukách mladých ľudí, ale v rukách dodávateľa.(...) Bolo to 30.12.2015, kedy sa prepísali byty, 25 z 32 sa prepísalo na dodávateľa stavby, nikto nikdy nezvolal dozornú radu, žiadny poslanec o tom nevedel.

Mestský bytový podnik mesta Banská Bystrica, BPM s.r.o., odkúpil v roku 2013 od mesta bývalú administratívnu budovu SAV na adrese Severná 5 s cieľom vytvorenia nových nájomných bytov pre mladé rodiny. V roku 2015 však dokončené byty odpredal kvôli nerentabilite investície ( .pdf , s. 10). Z dostupných informácií však nevieme overiť či k takému kroku došlo bez zvolania dozornej rady a vedomia poslancov. Výrok hodnotíme ako neoveriteľný.

.pdf
30 bytov
.pdf
.pdf
BBonline
Priekopnik
.pdf
zápisníc


Najväčší nárast chudoby, zadlženia a všetkého sme zažili za posledné 3 roky, za ľudí, ktorí z veľkej časti skončili dneska na kandidátke Progresívneho Slovenska.

Od roku 2020 dochádza k nárastu počtu obyvateľov zasiahnutych chudobou alebo sociálnym vylúčením. V roku 2021 došlo k doposiaľ najvyššiemu verejnému dlhu v pomere k HDP. Nie je však pravda, že k tomuto vývoju došlo „za ľudí, ktorí z veľkej časti skončili dneska na kandidátke Progresívneho Slovenska“. Z členov vlád pôsobiacich posledné tri roky sa na kandidátke Progresívneho Slovenska nachádza len bývalý premiér Ľudovít Ódor a poradkyňa Ľubica Karvašová. Výrok preto hodnotíme ako nepravdivý.

Na Slovensku od roku 2020 do roku 2021 pôsobila vláda pod vedením Igora Matoviča, ktorého v roku 2021 vystriedal Eduard Heger a na pozícii premiéra zotrval do roku 2023. V roku 2023 prezidetka vymenovala úradnícku vládu, ktorú viedol Ľudovít Ódor.

Podľa Štatistického úradu SR sa od roku 2020 zhoršujú ukazovatele chudoby a sociálneho vylúčenia. Medzi rokmi 2021 až 2022 príjmová chudoba, t. j. príjem domácnosti nižší než národná hranica chudoby, stúpla o 1,4 % (.pdf, s. 9). Taktiež narástla materiálna a sociálna deprivácia, teda nedostatok predmetov či neúčasť na aktivitách, ktoré predstavujú základné potreby, z 5,7 % na 6,3 % (.pdf, s. 28). Naopak, problém veľmi nízkej intenzity práce, t. j. nevyužitého pracovného potenciálu členov domácnosti, sa v tom istom období zlepšil, počet osôb chudobných týmto spôsobom klesol z 3,8 % na 3 %.

Nárast chudoby podľa údajov Európskeho štatistického úradu pokračoval aj v roku 2023 na úroveň 17,6 % obyvateľov. Ide tak o najvyššiu mieru chudoby a sociálneho vylúčenia od roku 2015. Situácia sa od roku 2020 zhoršuje v dôsledku pandémie COVID-19 a zvýšenej inflácie.

HDP Slovenska v roku 2021 vzrástol a následne opäť klesol v roku 2022, stále však bolo vyššie než v období 1998 - 2020. Presnejší ukazovateľ, pomer HDP k parite kúpnej sily, zaznamenal v rokoch 2020 - 2022 kontinuálny rast. Národný dlh sa zvýšil v roku 2021 o približne 6 miliárd eur na 61,2 miliárd eur a v roku 2022 predstavoval 62,4 miliárd eur (.xlsx). Pomer národného dlhu k HDP Slovenska mierne vzrástol medzi rokmi 2020 a 2021, no následne klesol v roku 2022 na hladinu o 1,03 % nižšiu než v roku 2020.

Rozdiel v národnom dlhu pred krízovým obdobím v roku 2019 na úrovni 48 % stúpol v roku 2021 na úroveň 61 %, čo nominálne predstavuje navýšenie dlhu o 18,072 miliárd eur. V roku 2022 dlh dosiahol celkovo hodnotu 63,378 miliardy eur a poklesol tým na 57,8 % HDP. V celkovej sume dlh síce medziročne vzrástol o 2,141 miliardy eur, v pomere k HDP to vzhľadom na nárast HDP Slovenska predstavuje pokles pod referenčnú hranicu 60 %.

Približne rovnako sa vyvíjal hrubý aj čistý dlh. Podľa údajov Rady pre rozpočtovú zodpovednosť (RRZ) k najväčšiemu medziročnému rastu hrubého verejného dlhu v pomere k HDP došlo medzi rokmi 1998 a 1999, kedy došlo k nárastu o 13,2 p.b., za posledné obdobie došlo k najvýraznejšiemu medziročnému nárastu medzi rokmi 2019 a 2020, kedy došlo k nárastu dlhu o 10,9 p.b. V roku 2021 Slovensko zaznamenalo doposiaľ najvyšší hrubý dlh verejnej správy v pomere k HDP. RRZ pri aktuálnom hospodárení v ďalších rokoch predpokladá kontinuálny nárast hrubého aj čistého dlhu.

V nominálnom vyjadrení hrubý aj čistý dlh verejnej správy dlhodobo rastie.

V období posledných troch rokov, teda približne 2021 - 2023, na Slovensku pôsobili vlády Igora Matoviča (2020 - 2021), Eduarda Hegera (2021 - 2023) a úradnícka vláda Ľudovíta Ódora (2023). Dnes na kandidátnej listine Progresívneho Slovenska do volieb do Europarlamentu sa zo všetkých týchto vlád nachádza len bývalý premiér úradníckej vlády, Ľudovít Ódor a bývalá poradkyňa premiérov všetkých troch minulých vlád, Ľubica Karvašová.


Ten Sulíkov model, Sulíkov návrh sme oponovali do konca, ako poslední z koaličných partnerov. Ani jeden poslanec za KDH ho nepodpísal a samozrejme bol potom prijatý väčšinnou.

sme.sk 3.11.2010: S návrhom predsedu parlamentu Richarda Sulíka, podľa ktorého budú mať poslanci menej o tzv. Ficov odvod vo výške dvojnásobku deficitu, má problém nielen opozícia, ale aj niektorí koaliční zákonodarcovia, najmä z KDH. Tí chcú zníženie platov zákonodarcov o pevné percento.

Ako ďalej tvrdí J. Fígeľ, že žiadny poslanec za KDH daný návrh zákona nepodpísal, je pravda. Daný návrh zákona podpísali poslanci za SaS, a časť poslancov za SDKÚ a MOST. (link tu . v priložených dokumentoch, súbor Úvodná strana.rtf)

sme.sk

tu


Ja si vytiahnem, keďže ste to spomenuli ivermektín, tak tu máte informácie, koľko bolo štúdií ohľadom funkčnosti ivermektínu. Koľko z nich bolo proste plne schválených, double-blinded, peer-reviewed. A tu sú proste zaujímavé čísla 66 percentné zlepšenie pri profylaxii, dokonca 85 percentné zlepšenie.

Erik Kaliňák čerpá údaje o štúdiách o ivermektíne zo stránky c19early.com , ktorá zhŕňa všetky publikované štúdie o potenciálnych liekoch na covid-19. Nekontroluje však kvalitu štúdií. Naopak metaanalýza organizácie Cochrane ukazuje, že nemôžeme povedať, že ivermektín pomáha liečiť covid-19. K záveru, že zatiaľ nie je dosť dát, na základe ktorých by používanie ivermektínu mohli odporúčať, dospeli aj EMA a FDA . Svoju argumentáciu opiera o stránku c19early.com , ktorá na sérii podobných domén agreguje všetky štúdie rôznych experimentálnych či kontroverzných liekov na covid-19. Na stránke nie je uvedené , kto je jej autorom. V prípade invermektínu výsledky týchto štúdii vyzerajú, že liek pomáha pri skorej liečbe covidu-19 v 66 percentách prípadov. Štúdie zaoberajúce sa prevenciou covidu, teda profylaxiou, ukazujú 85-percentnú úspešnosť pri jeho použití. Meta analýza zahŕňa 70 štúdii, nie všetky sú však recenzované nezávislým odborníkom pred publikovaním (peer-reviewed), ani dvojito zaslepené (double blinded) - takých zahŕňa len jedenásť . Nie všetky sú dostatočne kvalitné a používajú nepresvedčivé dáta: Babalola et al napríklad ukazuje, že 50 percent z 21 účastníkov štúdie trpelo bolesťami hlavy ako nežiadúcimi účinkami. Carvallo et al je štúdia od autora, ktorého iný článok zo žurnálu stiahli . Stránka uvádza, že štúdie sa celkovo robili na viac ako 49-tisíc pacientoch. Z nich však 21 232 tvorili pacienti jednej štúdie, Mayer et al , ktorá nebola randomizovaná a 3 266 pacientov si v nej zvolilo liečbu ivermektínom. V júli 2021 publikovala metaanalýzu britská organizácia Cochrane, ktorá sa zameriava na metaanalýzy v oblasti medicíny. Do úvahy brali autori štúdie, ktoré spĺňajú požiadavky na kvalitu metodológie a použitých dát. Na základe týchto dát usúdili, že nie je možné posúdiť, či má ivermektín pozitívny efekt pri liečení covidu-19. Použitie ivermektínu zatiaľ neodporúča ani Európska lieková agentúra EMA a americký Úrad pre kontrolu potravín a liečiv FDA .

c19early.com
metaanalýza
EMA
FDA
c19early.com
nie je uvedené
jedenásť
Babalola et al
Carvallo et al
stiahli
Mayer et al
metaanalýzu
EMA
FDA


...traja najvyšší ústavní činitelia pred rokom definovali jasne náš postoj k Európskej únii a k Severoatlantickej aliancii (...).

23. októbra 2017 sa na Bratislavskom hrade stretli traja najvyšší ústavní činitelia Slovenskej republiky - predseda NR SR Andrej Danko , vtedajší predseda vlády SR Robert Fico a prezident SR Andrej Kiska . Stretnutie bolo iniciované vtedajším premiérom Ficom a jeho cieľom bolo ustanoviť spoločný postup pri napĺňaní zahraničnopolitických záujmov Slovenska. Výsledkom stretnutia bolo spoločné oficiálne vyhlásenie troch najvyšších ústavných činiteľov, podľa ktorého jednoznačným strategickým záujmom Slovenskej republiky je pokračovanie v proeurópskej a proatlantickej orientácii. Výrok hodnotíme ako pravdivý.

stretli Danko Fico Kiska iniciované vyhlásenie stanovisku


Od prijatia, použijem výraz Mihalovej novely Zákonníka práce, čo v septembri prebehol rok.

Poslanci NRSR prijali vládny návrh novely Zákonníka práce 12. júla 2011, prezident ju podpísal 27. júla 2011. Zákon nadobudol platnosť 1. septembra 2011, takže z uvedeného vyplýva, že je to vyše roka, čo sa zákon uplatňuje v praxi a nie od jeho prijatia.

prijali prezident